2016 йилда дунё ҳамжамияти бурилиш ҳодисаларининг гувоҳи бўлди. Буюк Британиядаги референдумда "брексит" бўйича овоз беришнинг ҳижолатли натижалари ва Дональд Трампнинг кутилмаган ғалабаси молия бозорларида, шу жумладан Форекс бозорида драматик ўзгаришларни юзага келтирди. Британиянинг фунт стерлинги тарихий минимумгача пасайди, евро йўқотишларни камайтиришга эришди, АҚШ доллари эса инвесторларнинг кутганига қарама-қарши жуда кўтарилиб кетди.\nЖаҳон иқтисодиётидаги катта ўзгаришлар ва валюта бозоридаги узлуксиз ҳаракатлар вақтида глобал турбулентлик гирдоби таъсирига берилмай аввалгича қолган ажиб бир ҳол бўлди. Масалан, ИнстаФорекс компанияси мижозларининг даромадлари. Ҳаммага маълум ҳолат шундаки, трейдер валюта курсларининг ўзгариб туришида жуда яхши пул ишлаб топиши мумкин.\nРивожланиш йўналишини аниқ тушуниб олиб, Сиз валюталарнинг кейинги ҳаракатини олдиндан аниқ айтишингиз мумкин. Сизнинг башоратингиз қанчалик аниқ бўлса, Форексда курсларнинг ўзгаришида пул ишлаб топиш эҳтимоли шунча катта бўлади. ИнстаФорекснинг таҳлилчилари ҳар куни профессионал прогнозларни ва бозордаги энг янги маълумотларни нашр қилиб туришади. Бизнинг таҳлилий маълумотларимизнинг жуда юқори даражада аниқлиги туфайли бутун дунёдаги миллионлаб трейдерлар тўғри савдо қарорларини қабул қилишади ва бинобарин, барқарор фойда олишади. ИнстаФорекс мижозлари расмий сайтда муҳим таҳлилий мақолаларни доим топишлари мумкин. Улар шунингдек, ҳар куни янгилик хабарларини SMS кўринишида ёки электрон почтага қабул қилиб олишлари мумкин. Бундан ташқари, ўз вақтини қадрлайдиган ва мустақил савдо қилишни истамайдиганлар учун ИнстаФорекс компанияси махсус хизматларни тавсия этади, бундай хизматлар қаторида муваффақиятли трейдерларнинг битимларидан нусха кўчиришга имкон берувчи ForexCopy тизими, ва бошқа трейдерларнинг битимларига маблағларни инвестициялаш учун ПАММ-тизимдир.\nАгар Сиз ўзингизни тажрибали трейдер деб ҳисобласангиз ва вақт ўтишида синалган ўзингизнинг шахсий стратегиянгиз билан ишласангиз, у ҳолда Сиз ИнстаФорекс компаниясининг машҳур спорт жамоалари билан ҳамкорликда ташкил этилган турли танловлар ва кампанияларни баҳолайсиз. 2015 йилда ИнстаФорекс компанияси машҳур футбол клуби "Ливерпуль"нинг ҳамкори бўлди, ва яқинда ўтказилган "Афсонани ютиб чиқ" танлови бу жамоа билан ҳамкорликда амалга оширилган эди. Кимнинг прогнозлари энг аниқ чиқса, улар "Энфилд" стадионига бепул бориш йўлланмасини ютиб оладилар. Бундан ташқари, 2016 йилда ИнстаФорекс компанияси ўз ҳамкорлари қаторига келиб қўшилган италиянинг "А серияси" - "Палермо" футбол жамоасини қутлади. Бу ҳолат, жуда тез вақт оралиғида янги кампаниялар ишга туширилади, демакдир.\nПромо-акцияларда иштирок этишдан ташқари ИнстаФорекснинг мижози савдо учун 130дан ортиқ молия воситаларидан фойдаланиш ҳуқуқига эга. Бизнинг мижозларимиз мос келадиган 1:1000 гача бўлган кредит елкасини танлаб олишлари мумкин. Биз фойда олишнинг максимал эҳтимолини таъминлайдиган илғор савдо қарорларини таклиф этамиз.\nҲар қандай тажрибага эга бўлган трейдерлар учун савдо қарорларининг кенг доираси, шунингдек хизматлар сифатининг доимий равишда яхшиланиб бориши ИнстаФорекс компаниясини бутун дунёнинг эътирофига сазовор қилди. 2016 йилда ИнстаФорекс брокер нуфузли омилкор журнал ҳисобланган "European CEO" журналининг нуфузли совринини қабул қилиб олди.\n"European CEO" журнали, (2017 йил, Қиш)


Ўзбекистон Республикаси Президентининг 2015 йил 24 апрелдаги ПФ-4720-сонли “Акциядорлик жамиятларида корпоратив бошқарувнинг замонавий усулларини жорий этишга оид чора-тадбирлар тўғрисида”ги Фармонига мувофиқ, Ўзбекистон Савдо-саноат палатаси томонидан DaVinci Solutions консалтинг компанияси ҳамкорлигида давлат компаниялари, тижорат банклари, давлат муассасалари ва акциядорлик жамиятларининг кадрлар хизматлари вакилларини HR-менежментга (HRM) ўқитиш бўйича қўшма лойиҳа ишга туширилди.\nМазкур лойиҳа доирасида 2016 йилнинг 17 ноябрь куни Ўзбекистон савдо-саноат палатасида акциядорлик жамиятлари вакиллари иштирокида ходимлар бошқаруви (HR-менежмент) масалаларига бағишланган амалий семинар бўлиб ўтди.\nТадбирни ўтказишдан кўзланган асосий мақсад акциядорлик жамиятлари ходимларини ходимлар бошқаруви соҳасида янги ечимларни топиш, ходимларни излаш ва саралаш борасида кадрлар хизмати мутахассисларининг иш сифатини янада мақбуллаштириш, инновациялар ва АКТ ечимларни қўллаш орқали сифатли кадрга оид таклифлар ва истеъдодли ходимларни шакллантириш учун HR-менежментнинг замонавий ёндашувлари билан яқиндан таништиришдан иборат.\nТренинглардаги мавзуларнинг долзарблиги мамлакатда жадал суръатларда ўзгариб бораётган иқтисодий ландшафт билан узвий боғлиқ. Бизнес нафақат сон, балки сифат жиҳатидан ҳам ўзгариб, рақобат муҳити менежментнинг жаҳон стандартлари жорий қилинишини тақозо этмоқда.\nАйтиш керакки, компаниялар ва ташкилотларнинг истиқболлари кўп ҳолатда инсон ресурсларининг тўғри бошқарилишига боғлиқ. Бугунги кунда мавжуд замонавий бизнес, ҳар бир тармоқ, у ёки бу жиҳатдан корпоратив бошқарув тизимидаги ислоҳотларга бориб тақалади.\nКорпоратив бошқарув тизимининг жаҳон стандартлари фойдасига ўзгартилишининг асосий омили HRM жорий этилишидир. Айнан шунинг учун, Савдо-саноат палатаси HR-менежмент масалаларида кадрлар хизматлари ваколатларини оширишга қаратилган таълим лойиҳалари комплексини амалга оширмоқда.\nDaVinci Solutions компанияси етакчи консалтинг компаниялардан бири саналиб, ҳам маҳаллий, ҳам хорижий бизнес-сегментдаги лойиҳаларни муваффақиятли равишда амалга ошириб келмоқда. DaVinci Solutions компаниясининг асосий йўналиши HR соҳаси, шунингдек, олий бўғим ходимларини излаш ва саралашдан иборат (Executive Search).\nКомпаниянинг етакчи маҳаллий ва халқаро ташкилотларга тақдим этиб келган бизнес-консалтинг соҳасидаги кенг кўламли тажрибаси кадрлар хизмати мутахассисларини ўқитишда самарали халқаро услублар қўлланишини тақозо этади.\nТаълим доирасида бизнес-мураббий, маслаҳатчи Хилола Сулаймонова HRM бўйича интерактив тренинглар ўтказиб, амалда бизнес-жараёнлар ва бошқарувга HRM жорий этилиши тамойиллари, усуллари ва натижаларини намойиш этди.


Ўзбекистонлик ҳакамлар эртага Бирлашган Араб Амирликларига йўл олишади\n29 декабрь, 2018, 17:15\nТеглар:Осиё Кубоги | Равшан Эрматов\nЯна роппа-роса бир ҳафтадан кейин Бирлашган Араб Амирликларида Осиё Кубоги мусобақаси бошланади.\nМазкур мусобақада рекорд даражадаги ҳакамлар гуруҳи иш олиб бориши ҳақида аввал хабар бериб ўтгандик. Жумладан, ОФК ушбу мусобақага 5та ҳудудига кирувчи жами 19та мамлакатдан 60 нафар ҳакамни таклиф қилган. Шулардан 30 нафар бош ҳакамлар бўлса, яна 30 нафари рефери ассистентларидир.\nЎзбекистонлик ҳакамлар эртага Бирлашган Араб Амирликларига йўл олишади. Улар у ерда мусобақага тайёргарликни давом эттиришади. Ўзбекистонлик ФИФА ва ОФК инструктори Фарҳод Абдуллаев ҳам мусобақада фаолият олиб бориш учун таклиф этилган бўлиб, у бугун Дубай шаҳрига учиб кетади.


02.02.2021 Сиз аллакачон хаммасини тулагансиз, лекин улар сизга банкдан кунгирок килиб карзни тулашни талаб килишяптими?\nСиз кредит олмагансиз ва сизга тулов хакида эслатмалар келяптими?\nБу саволларга жавобни кредит тарихи хисоботидан топасиз.\nКредит тарихи хужжат ёки шунингдек, даромад гувохномаси сифатида хам мухимдир. Ушбу хужжат асосида банклар кредит бериш ёки бермаслик тугрисида карор кабул килишади.\nБайболда бундай хисоботнинг киймати ККС билан 550 сумни ташкил этади ва уни олиш учун бизнинг хар кандай офисимизга боришингиз керак.\nт.: 8 (800) 550-57-57


Ўзидан-ўзи “пайдо бўлувчи” мобиль уй (Фото, видео)\n20:35 / 18.07.2017\nTen Fold Engineering британияликлар жамоаси ўзидан-ўзи "пайдо бўлувчи" модулларни тақдим этди, улар тайёр уйни қурувчилар ҳамда махсус техникани жалб этмаган ҳолда бир неча дақиқа ичида тақдим этиши мумкин. Ҳозирча шундай турар-жойнинг фақатгина прототипи тайёр, бироқ яқин орада лойиҳани ишлаб чиқаришга тушириш режалаштирилмоқда. Кўчмас мулкнинг қиймати 130 минг долларга тенг бўлади.\nМажмуага ҳозирча фақат блок киради. Уни оддий юк машинасида исталган жойга олиб бориб беришади. Жойида эса қурилиш объекти бурилади ва янги уйга кўчиб кириш имкони пайдо бўлади. Ҳаттоки ички коммуникацияларни тортиш ҳам лозим эмас, уларни умумий тармоқларга улашнинг ўзи кифоя қилади. Энг оддий нусха 64 квадрат метр турар-жой майдонидан иборат, йиғилган ҳолда блок 20 куб метрга тенг.\nЭлектр таъминоти ва сувни бериш автоном тизимларга эга. Улар учун қўшимча тўлаш лозим бўлади, бироқ истиқболда бу коммунал тўловларида иқтисод қилиш имконини беради. Шунингдек, уй, офис эгаси ҳар доим янги жойга ўз “биноси” билан кўчиб ўтиши мумкин.


Сурхон эли сайёр қабуллар натижаларидан мамнун - Халқ сўзи\n21:06 30 Июнь 2020 Жамият\nХусусан, қабул давомида эҳтиёжманд, ижтимоий муҳофазага муҳтож оилалар вакилларига тикув машинкалари, духовка ва газ плиталари, ногиронлик аравачалари топширилди. Туманнинг «Салиобод» маҳалласида истиқомат қилиб келаётган Дилноза Ғаниева барвақт ота-онасидан жудо бўлди. Натижада вояга етмаган синглиси билан ёлғиз қолди. Бу хам етмагандек ишсизлик дард устига яна бир дард эди. Турмуш ташвишлари энди Дилнозанинг зиммасида. Шу боис, унинг сайёр қабулга иш сўраб қилган мурожаати тезда ўрганилиб шу ернинг ўзида унга тикув машинаси олиб берилди.\nҚизириқ ва Бандихон туманлари вилоятимизнинг ижтимоий шароити нисбатан оғир ҳудудларидан саналади. Шу боис Республика миқёсидаги раҳбарлар томонидан мазкур ҳудуд аҳолисининг муаммо ва ташвишларини бартараф этишга йўналтирилган оммавий қабуллар Қизириқ туманида ташкил этилди. Сайёр қабул давомида 500 нафарга яқин фуқароларнинг мурожаатлари ечимига киришилар экан амалий натижалар дарров бўй кўрсатди. Мисол учун, Бандихон туманининг «Сарой» маҳалласида истиқомат қилиб келаётган Чоршанби Элмуродов бундан 5 йил аввал бахтсиз ҳодиса туфайли тўшакка михланиб қолган эди. Тошкент шаҳридаги малакали шифокорлар кўригидан ўтган воҳадошимизга жарроҳлик муолажасидан сўнг юриши мумкин деган хулоса бор. Бироқ Чоршанби аканинг иқтисодий имконияти чекланганлиги боис у киши мустақил ҳаракат қилишдек неъматдан бебаҳра эди. Оммавий қабул эса Чоршанби Элмуродовнинг ҳаётида янги саҳифа очилишига сабаб бўлди. Унинг даволаниши учун керакли маблағ ажратилди.\nСуннат Насриддинов ва Сирожиддин Самадов жиноят содир қилганлиги учун суд томонидан уларга ахлоқ тузатиш ишлари жазоси тайинланган эди. Қаҳрамонларимизнинг хулқ атвори ўзгарганлиги, чин кўнгилдан пушаймон бўлганлиги ҳамда тузалиш йўлига ўтганлиги сабабли Термиз туман жиноий ишлар бўйича судига Термиз туман пробация гуруҳи томонидан тақдимнома киритилди. Тақдимнома, мазкур сайёр қабулда ташкил этилган судда кўриб чиқилиб қаноатлантирилди. Суннат Насриддинов ва Сирожиддин Самадов Ўзбекистон Республикаси Жиноят кодексининг тегишли моддасига асосан муддатдан илгари шартли равишда озод қилинди.


Фарғона вилоятининг экспорт салоҳиятини $1 млрдга етказиш мумкин — президент – Газета.uz\nФарғона вилоятининг экспорт салоҳиятини $1 млрдга етказиш мумкин — президент\nШавкат Мирзиёев Фарғона фаоллари билан суҳбатда энди иш бошлаган пайтлари вилоятнинг экспорт салоҳиятини 50 млн долларга етказиш мўлжаллангани, ўтган йили эса бу миқдор 801 млн долларга етганини айтди. «Ҳозир 1 млрд доллар экспорт тўғрисида гаплашяпмиз», — деди у. Шунингдек, президент тадбиркорларга шароит яратиб, «уларни сийласак, улар халқни сийлайди», дея таъкидлади.\nLotinchada 13 май 2022, 18:02 Сиёсат\nПрезидент Фарғона шаҳрида фаоллар билан иштирокида вилоятни ижтимоий-иқтисодий ривожлантириш масалалари бўйича йиғилиш ўтказди, деб хабар берди унинг матбуот хизмати.\nФарғона вилоятида охирги бир йилда 10 мингдан зиёд кичик корхона ташкил этилди. Экспорт ҳажми 44 фоизга ошиб, 801 миллион долларга етди. Қувасой шаҳридаги «Кварц» корхонасида 70 млн доллар инвестиция ҳисобидан, йилига 22 млн кв метр қурилиш ойнаси ишлаб чиқариш йўлга қўйилди.\nҚўштепа туманидаги «Глобал текстиль инфинити» корхонасида тайёр тўқимачилик маҳсулотлари ишлаб чиқариш бўйича 120 миллион евролик лойиҳа амалга оширилмоқда. Корхона тўртинчи чоракда ишга тушиб, 3 мингта янги иш ўрни яратилади, дейилади хабарда.\n«Биз тўғри йўлни танлаб олдик. Бу жойларда ўз натижасини бераяпти. Фарғона вилояти 801 миллион долларлик экспорт қилган. Иш бошлаганимизда 50 миллион долларни мўлжаллар эдик. Ҳозир 1 миллиард доллар экспорт тўғрисида гаплашяпмиз. Бу — вилоят маҳсулотлари дунё бозорига рақобатбардош бўлиб кириб боряпти, дегани. Бунинг учун ақл, билим, шижоат керак. Жорий йил якуни бўйича маҳаллий бюджетда 1 триллион сўм қолиши кутиляпти», — деди Шавкат Мирзиёев.\nШунингдек, у вилоятда мутасаддилар иштирокида сайёр қабуллар ўтказилгани, уларда кўтарилган муаммоларнинг кўпи маҳаллий даражада эканлигига эътибор қаратди.\n«Бу ерга келишдан олдин қабуллар ташкил қилдик. Аҳоли мурожаатларининг 45 фоизи жойида ҳал қилинган. Бу яхши ва биз бу амалиётни давом эттирамиз. Лекин савол туғилади: ҳоким, сектор раҳбарлари нима қилган? Бундай масъулиятсизлик, одамларни овора қилишга чек қўйиш керак», — деди давлат раҳбари.\n«Ҳамма соҳада маҳалла тизимининг ролини оширяпмиз. Маҳалла халқнинг фикри дегани, халқнинг истаги дегани. Бунинг учун ҳуқуқий асос яратдик. Фарғона вилоятида 1062 та маҳалла бор. Ҳокимдан тортиб маҳалла раисигача бирлашиб, тегишли ташкилотларни жалб этиб, одамларнинг оғирини енгил қилиши керак. Фарғона бу масала бўйича ҳам намуна бўлиши керак», — дея таъкидлади у.\nДавлат раҳбари маҳаллаларни ривожлантириш, ижтимоий масалаларни ҳал этишда тадбиркорлар таянч эканини таъкидлади. «Тадбиркорларга шароит яратсак, одамларга нафи тегади, ёшларни ўз ортидан эргаштиради. Тадбиркорни сийласак, у халқни сийлайди», — деди президент.\nВилоятда тадбиркорларнинг 183 та инвестиция лойиҳасини молиялаштириш учун Тикланиш ва тараққиёт жамғармасидан қўшимча 23 миллион доллар йўналтирилади. Шунингдек, йиғилишда бош вазир ўринбосарлари ва бошқа мутасаддилар ўз тизимини қуйи бўғинда ишлатиш бўйича халққа ҳисобот берди.\nХабарда қайд этилишича, вилоятда 2022−2023 йилларда саноат, хизмат кўрсатиш ва қишлоқ хўжалиги соҳаларида умумий қиймати 31 триллион сўм бўлган 1 минг 268 та инвестиция лойиҳаси амалга оширилади. Бунда кимё, қурилиш материаллари, тўқимачилик, электротехника, чарм, фармацевтика тармоқлари «драйвер» бўлади.\nАввалроқ Шавкат Мирзиёев Фарғона вилояти Олтиариқ туманида ташкил этилган минг гектар адирликдаги узумчилик ва боғдорчилик плантациясини кўздан кечириб, ушбу боғ ва токзорлар аҳолига хусусийлаштириб берилиши ҳақида гапирган эди.


by · Published 15.04.2020\nЎзимизни, оиламизни, халқимизни асрайлик\nАйни кунларда коронавирус пандемияси инсонларни яна бир бор чуқур мушоҳада қилишга, ўз тафаккурига таяниб иш юритишга чорламоқда. Давлатимизда мазкур касалликка қарши кенг кўламли ишлар амалга оширилаётганидан барчангизнинг хабарингиз бор, албатта. Президентимиз...\nby · Published 20.03.2020\n*Буюк Ғалабанинг 75 йиллиги олдидан Маҳмади ота Хўжабеков кўклам кириб келиши билан ўзгариб қолади. Чунки ғалаба баҳорини қаршилаш унга ўзгача завқ-шавқ, кайфият бағишлайди-да. Қолаверса, отахон 10 май куни, ғалабадан бир кун...\nЖаҳон миқёсида янги ижтимоий муаммо — короновирус офати барчани ташвишга солиб қўйгани сир эмас. Ҳар куни балонинг олдини олишга доир турли маълумотлар ижтимоий тармоқларда кенг тарқалмоқда. Орамизда эл бошига ташвиш тушганда улар...\nASOSIY / QISHLOQ XO`JALIGI / YANGILIKLAR\nby · Published 13.02.2020\nЗОТДОР КУРКАЛАР ХОНАДОНДА БОҚИЛАЁТИР\n«Бу йил мева-сабзавотчилик, узумчилик, уруғчилик, чорвачилик, агрологистикани ривожлантириш, сувни тежайдиган технологияларни кенг жорий этиш, илмий-тадқиқот ишлари, соҳа учун малакали кадрларни тайёрлашга 3 триллион сўм маблағ йўналтирамиз. Чорвачилик, қоракўлчилик, балиқчилик, паррандачилик каби...\nТИЗИМЛИ ХИЗМАТ КЛАСТЕР ВА ФЕРМЕРЛАР УЧУН ИШОНЧЛИ КАФОЛАТ\n*Журналистлар учун пресс-тур Давлатимиз раҳбарининг қишлоқ хўжалик соҳасини ривожлантиришга қаратаётган катта эътиборлари туфайли кластер хўжалиги ва фермерларга ўғит, ёқилғи мойлаш материаллари етказиб беришда тизимли хизмат кўрсатиш йўлга қўйилди. Бир пайтлардагидек фермерлар...\nЎЗБЕК ХАЛҚ ЭРТАКЛАРИ ТОЖИК ТИЛИДА\n*Туҳфа Иқтидорли журналист, шоир ва таржимон, “Овози тожик” газетасининг Сирдарё вилояти бўйича мухбири Пайғом (Тўхтамиш Боқий) ўзбек ва тожик адабий алоқаларининг ривожига камтарона ҳиссасини қўшди. Яқинда унинг Тошкентдаги “Nurafshon business” нашриётида...\nТОМОРҚА — МЎМАЙ ДАРОМАД МАНБАИ\nУндан унумли фойдаланган, бир ердан икки-уч марталаб ҳосил олаётган миришкорлар катта иқтисодий барқарорликка эришмоқдалар. Ўзбекистон Республикаси Президентининг 2018 йил 26 апрелдаги “Фермер, деҳқон хўжаликлари ва томорқа ер эгалари фаолиятини такомиллаштириш бўйича...\n*Сирдарё қаҳрамонлари Василий Харитонович Корнейко Корнейколар оиласи уруш айни қизиган 1942 йилнинг июль ойида Украинанинг Харьков областидан Ўзбекис-тонга эвакуация қилинди. Ўшанда Василий Харитонович Корнейко Юрченково қишлоғидаги мактабнинг 9-синфини тугатган, мурти энди...\nУЛАР БУЮК ҒАЛАБА УЧУН ЖАНГ ҚИЛДИЛАР\n• Абдиев Сотиболди, 1909 йилда Сирдарё районида туғилган. 1943 йил жангда бедарак кетган. • Абдугаляров Яхшибой, 1921 йил Сирдарё райо-нида туғилган. 1942 йил 23 декабрда Сталинград области Рикин қишлоғида ҳалок бўлган...\nЭР БОШИГА ИШ ТУШСА…\nМихаил Тимофеевич Тумакшин Михаил Тимофеевич Тумакшин 1918 йилнинг 19 ноябрь санасида Симбирск губерниясининг Томилово қишлоғида деҳқон оиласида таваллуд топган. У Улуғ Октябрь тўнтариши билан қарийб тенгдош эди. Ёқимтойгина мордвин йигити ўтган...


Байрам иншоотлари фойдаланишга топширилди - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nБайрам иншоотлари фойдаланишга топширилди\nЧоп этилган 07 Сентябр 2017\tКӯришлар: 661\nТинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон топшириқларига биноан, яқинда мамлакат Бош вазири Қоҳир Расулзода Хатлон вилоятининг Темурмалик ва Восе ноҳияларида бир қатор иншоотларнинг фойдаланишга топширилиш маросимида иштирок этиб, бошқа бир қатор иншоотлардаги қурилиш ишлари билан танишди.\nТемурмалик ноҳиясида мамлакат Бош вазири ва Ҳукумат ҳайъати иштирокида Ҳакимшо Ҳафизов номли Давлат гимназияси ётоқхонаси, спорт комплекси, Маданият қасри, «Нигорамоҳ» санаторийси, Тожикистон Республикаси Миллий хавфсизлик давлат комитети Темурмалик ноҳияси бўлими бинолари фойдаланишга топширилди. Лаёқатли болалар учун 1-гимназиянинг икки қаватли ётоқхонаси 150 нафар ўқувчи таълим олишига мўлжалланган бўлиб, Тожикистон Республикаси Президенти Ижроия аппарати қошидаги Ҳукумат иншоотларини қуриш бўйича дирекцияси томонидан 5,2 миллион сомоний маблағ эвазига бунёд этилди. Спорт комплекси икки қаватдан иборат бўлиб, 300 ўриндиқли кенг залга эга. Бинонинг иккинчи қаватида барча шароитлар муҳайё бўлган машқхоналар мавжуд.\nБугунгача Темурмалик ноҳияси маданият аҳли замонавий бино ва мусиқа асбоблари йўқлигидан танқислик чекишарди. Истиқлолият байрами арафасида ноҳия аҳли учун 400 нафар томошабин сиғадиган залга эга икки қаватли Маданият қасри фойдаланишга топширилди. Шунингдек, ноҳия санъаткорларига турли мусиқий асбоблар тақдим этилди.\nБундан ташқари, Темурмалик ноҳиясида иккинчи табобат-дам олиш санаторийси фойдаланишга топширилди. «Нигорамоҳ» санаторийси маҳаллий тадбиркор Имомали Мақсудов томонидан бунёд этилиб, унда тиббий хизмат кўрсатиш замон талабларига мувофиқ йўлга қўйилган. Бино икки қават бўлиб, бир муддатда 80 кишини қабул қилиш имкониятга эга. Мазкур санаторийда асаб, бўғим, умуртқа поғонаси ва ички касалликлар 25 нафар маълумотли мутахассислар томонидан табобат қилинади.\nТожикистон Республикаси Миллий хавфсизлик давлат комитети Темурмалик ноҳияси бўлими биноси фойдаланишга топширилиши билан бирга, комитетнинг уч нафар ходимига икки хонали истиқомат уйлари калитлари ҳам топширилди. Тожикистон Республикаси Миллий хавфсизлик давлат комитетининг Темурмалик ноҳияси бўлими биноси икки қаватли бўлиб, унда ишлаш учун барча шароитлар муҳайё этилган.\nШунингдек, мамлакат Бош вазири Қоҳир Расулзода Восе ноҳияси, «ЯБ» кооперативининг «Ҳожи Жаббор» деҳқон хўжалигида йўлга қўйилган қишлоқ хўжалиги ишлари билан яқиндан танишди. «ЯБ» кооперативи деҳқонлари жорий йил 70 гектар майдонга чигит экишганди. Айни пайтда хўжалик далаларида етиштирилган ҳосил кўзни қувонтиради.\nВосе ноҳияси маркази ва чекка қишлоқларида мамлакат Бош вазири иштирокида беморхона, 58, 65 ва 61-ўрта умумтаълим муассасалари бинолари фойдаланишга топширилди. 58-ўрта умумтаълим муассасасининг янги биноси икки сменада 400 нафар ўқувчи таълим олиши учун давлат бюджетининг 1 миллион 800 минг сомоний маблағи эвазига қурилган. 65-ўрта умумтаълим муассасаси биноси маҳаллий тадбиркор Назар Қосимов томонидан бунёд этилган бўлиб, икки қаватдан иборатдир. Билим масканида таълим-тарбия олиш учун барча шароитлар бор. 61-ўрта умумтаълим муассасаси янги биноси билан танишиш жараёнида мамлакат Бош вазири ва Ҳукумат ҳайъати қурилиш сифатига юксак баҳо беришди. Мазкур муассаса лойиҳа режасига биноан, 560 нафар ўқувчи таълим олиши учун мўлжалланган бўлиб, 25 синфхонадан иборат. Бу ерда физика, химия, биология, лингафон, ҳарбий тайёргарлик, компютер, меҳнат таълими кабинетлари замонавий тарзда жиҳозлантирилган.\nҚоҳир Расулзода Восе ноҳиясида қурилиши давом этаётган йирик спорт иншоотидаги ишлар билан ҳам танишди. Асосан, қурилиш ишлари сифатига жиддий эътибор берилди. Ноҳия спорт иншооти 20 минг томошабинга мўлжалланган бўлиб, давлат бюджети ҳисобидан бунёд этилмоқда.\nТемурмалик ва Восе ноҳияларидаги таълим муассасалари, беморхона ва бошқа хизмат кўрсатиш марказлари бунёд этилиши таълим ва тарбия ҳамда тиббий хизмат кўрсатиш сифатини оширишга қаратилган бўлиб, Миллат пешвоси муҳтарам Эмомали Раҳмоннинг Тожикистон Республикаси давлат истиқлолиятининг 26 йиллиги арафасида аҳолига муносиб совғаси ҳисобланади.\nПрезидент ҳидояти билан…\nЯқинда Хатлон вилояти ресторанларидан бирида бохтарлик Маржона Худойдодова ва Саидшо Асроровларнинг никоҳ тўйлари бўлиб ўтди. Тиб ҳамшираси ва ўқитувчи ўз бахтларини мамлакат Президентининг ҳидояти билан топишди.\nДавлат бошлиғи муҳтарам Эмомали Раҳмоннинг Хатлон вилоятига иш сафари доирасида аҳоли билан учрашувларидан бирига 23 ёшли Саидшо ҳам келганди. У Президент билан мулоқот пайтида микрофон ёнига келиб, Давлат бошлиғига ўсиб келаётган ёш авлодни қўллаб-қувватлаётганлиги учун миннатдорчилик изҳор этди. Президент Саидшонинг уйланган-уйланмаганлиги билан қизиқди.\nЙигит севган қизи борлигини тан олди. У қизни фақат бир марта кўрганлигини ҳам таъкидлади. Эмомали Раҳмон маҳаллий ҳокимият масъулларига ёшларнинг тўйини ўтказиш топшириғини берди.\nСаидшо камтаъминланган оиладан бўлганлиги учун келинга совғалар ноҳия маъмурияти ҳисобидан сотиб олинди. Тантана ва тўй маросими харажатларини ҳам ноҳия маъмурияти кўтарди.\nҚувонарлиси шунда эдики, тўй «Тожикистон Республикасида анъаналар, тантаналар ва урф-одатларни тартибга солиш тўғрисида»ги қонун талаблари асосида ихчам ва тежамкорлик билан ўтказилди. Келин тантана пайтида миллий либос кийганди.\nТўйда Тожикистон Республикаси Ҳукумати қошидаги Ёшлар ва спорт комитети раиси Аҳтам Абдуллозода ҳамда Бохтар ноҳияси раиси Жаббор Ғаффорлар иштирок этишди.\nБугун: 21-01-2020 20:21:56


“Тадбиркорлар ботаника боғига оғиз солмасин!”\nВы здесь: Home Кутубхона Мақолалар “Тадбиркорлар ботаника боғига оғиз солмасин!”\nСоздано 25.09.2018 04:27 | |\nБотаника боғи кўнгилочар масканга айлантириладими? Айни шу савол бир неча кун аввал сайтимизда кўтарилган эди. Тошкент шаҳар ҳокимлиги матбуот хизмати раҳбари Ҳусниддин Эргашев Ботаника боғини кўнгилочар масканга айлантириш, у ерга концерт учун саҳналар ва автомат ўйинлари ўрнатилиши кутилаётгани ҳақида “Ўзбекистон 24” радиосининг “Radioface” лойиҳасида айтиб ўтган эди.\nUza.uz сайти мухбири Тошкент шаҳар ҳокимлигининг ушбу ташаббусига Ботаника боғи ходимлари ва раҳбарларининг муносабатини ўрганди.\nЎзбекистон Республикаси Фанлар академияси Ботаника институти ҳузуридаги академик Ф. Н. Русанов номидаги Тошкент Ботаника боғи раҳбари Содиқжон Абдуназаров.\nТошкентда кўнгилочар масканлар, ёшлар учун парк ва сайилгоҳлар талайгина бироқ, мана шу Ботаника боғига ўхшаш илмий-тадқиқотлар олиб борадиган даргоҳ битта. Ўзбекистонда ўсимликларни интродукция ва реинтродукция қилиш билан шуғулланувчи ягона маскан, бу – Ботаника боғи ҳисобланади. Боғдаги ўсимликлар турларидан келиб чиқсак, у Марказий Осиёда ягонадир. Ботаника боғини паркка айлантириш нотўғри фикр. Мен бу ерга ёшлар келмасин демоқчи эмасман. Боғимизда ўсимлик турлари кўп. Улар орасида шовқинни хушламайдиган, одамларни кўп яқинлашишига бардош беролмайдиганлари бор. Боғимиз паркка айлангач, бу ерда одам кўпаяди. Табиийки, кейин одамларни назорат қилиш қийинлашади. Ёш болалар ўсимликлар орасига кириб уларни пайҳон қилиши мумкин. Қолаверса, одамлар доим ичимлик идишлари ва бошқа чиқиндилар ташлаб кетади. Боғимизда бир-икки тадбир ўтказилгач ходимларимиз бир ҳафта тадбирдан қолган чиқиндиларни тозалаш билан овора бўлди. Шунчаки боғда айланишга келган баъзи одамлар ҳам гоҳида дарахтлар, гулларни синдириб, узиб кетишга ҳаракат қилади. Агар, бу боғни парк қилсак, бу ердаги ноёб ўсимлик дунёсини йўқотиб қўйишимиз мумкин. Яқинда Ёшлар иттифоқининг Юнусобод тумани бўлими боғимизда тадбир ўтказди. Байрамдан сўнг, боғда чиқиндилар қолди. Ундан ташқари тадбирда умуман миллийлигимизга тўғри келмайдиган рақс ва қўшиқлар бўлди. Хуллас, уларнинг байрамидан кўнглимиз тўлмади. Яна бу каби тадбирларга рухсат бериш ниятимиз йўқ. Боғимиз шу ердаги ўсимликлар оламидан баҳра олишни истаган одамлар учун очиқ. Келин-куёвларни суратга олиш учун тадбиркорлар биздан 1-2 гектар жой сўраган. Лекин мен ўсимликларга зарар етказилишини ўйлаб, бунга рухсат бермадим. Ҳозирда ёшлар кўпроқ тадбиркорликка қизиқади, ўсимликларни териб ўрганиб юрадиган ёшлар кам. Шундай экан, тадқиқотчи ёшлар жойига тадбиркорларимиз оғиз солишмасин. Келажагимиз учун бу тадқиқотлар ҳам зарур. Тошкентда биттагина халқ учун хизмат қиладиган 66 гектар илмий тадқиқот маркази бўлганининг зарари йўқ, назаримда.\nБотаника боғида қандай изланишлар олиб борилади?\nБотаника боғида бугунги кунда илмий тадқиқотларни олиб борувчи ёшлар сафи кенгайган. Илмий изланишлар олиб борилаётган ўсимликлар сони юздан ортиқ. Ҳозирда боғда онкология институти билан ҳамкорликда ўпка саратонига даво бўлувчи ўсимликни кўпайтириш, етиштириш усуллари ўрганилмоқда. Ундан ташқари шаҳарда йўл четига экиш учун, автомобиллардан чиқаётган газлар, иссиқликка чидамли ўсимлик турларини аниқлаш бўйича ҳам тадқиқотлар олиб борилади. Боғда ҳозирда йўқолиб кетаётган дарахтларнинг ягона (оналик) нусхалари сақланиб қолган. Талабалар уларни сақлаб қолиш ва кўпайтириш билан шуғулланмоқда.\nБоғ 20 йил қаровсиз қолган эди\nИлмий ходимларнинг далолат беришича, Ботаника боғи 20 йил давомида қаровсиз, эътиборсиз қолган. 2013 йилда Вазирлар Маҳкамасининг 211-қарори чиққач, унда Ботаника боғини қайта реконструкция қилиш бўйича режалар келтирилади. Бироқ, бу режа 2018 йил май ойигача амалда ишламаган. 2018 йилда 9 май – Хотира ва қадрлаш куни байрами боғда ўтказилиши режалаштирилгач, боғдаги асфальт йўллар текисланиб, таъмирга муҳтож жойлар тартибга келтирилган. Бугун Ботаника боғи алоҳида хўжалик сифатида ажралиб чиққан. Унда 3 нафар фан доктори, 4 нафар фан номзоди ва ўнга яқин магистр, бакалаврлар фаолият олиб бормоқда. Ботаника боғи бугунги кунда Тошкент фармацевтика институти, Мирзо Улуғбек номидаги Ўзбекистон Миллий университети, Тошкент давлат аграр университетлари билан ҳамкорлик қилади. Ботаника боғи била Жанубий Кореянинг Шингу институти ботаника боғи ва Хитойнинг Кульмин боғлари ўртасида ҳамкорликлар йўлга қўйилган.\n1996 йил Ўзбекистон Республикаси Вазирлар Маҳкамасининг қарори билан Ботаника боғига тегишли 22 гектарга яқин жой “Ҳайвонот боғи” учун ажратиб берилган. Ноёб ўсимликлар дунёсига эга бўлган боғнинг катта қисми пайҳон қилиниб, у ерга “ҳайвонот боғи” кўчирилади. Айни пайтда “Ҳайвонот боғи”да Ботаника боғидан қолган ўсимликлар олами ўз ҳолича сақланиб қолинмаган. Бугунги кунда боққа яна концерт дастурларига мўлжалланган саҳналар қуриш, автоматлар ўрнатиш билан салкам 100 йиллик ўсимликлар оламига катта зарар етказилиши мумкин.\n“Тадбиркорлар бугун Ботаника боғидан даромад олишга кўз тикмасдан, унга ёрдам берсин. Ариқларимизни тозалаш, техникалар олиш, илмий тадқиқотлар олиб бораётган ёшларни молиявий қўллаб-қувватлашга ҳисса қўшсин. Ўтган йили “Лукойл” компанияси 10 та янги ўсимликлар турини совға қилди. Тадбиркорларимиз илм учун ҳам инвестиция қилса, ёмон бўлмасди”, дейди Ботаника боғи раҳбари Содиқжон Абдуназаров.


"Сурхон" бош мураббийсиз қолдими?\n27 октябрь, 2020, 13:55\nТеглар:Суперлига | Сурхон | Равшан Ҳайдаров\nЖамоани ёрдамчи мураббий бошқармоқда.\nЎтган турда “Сурхон”нинг “Пахтакор”га қарши учрашувида мезбонларни ўйинга ёрдамчи мураббий Владимир Андреев тайёрлади. Бош мураббий Равшан Ҳайдаров эса ўйинда қатнашмади. Ундан олдинги айрим учрашувларда ҳам у бетоблиги сабабли жамоа билан бирга бўла олмаганди.\nБу сафар Равшан Акмалович яна клубда кўриниш бермаяпти. Натижада турли саволлар келиб чиқяпти. Хабарингиз бор, Равшан Ҳайдаров бир вақтнинг ўзида Ўзбекистон U-22 терма жамоасига ҳам бош мураббийлик қилмоқда. Балки у бор эътиборини терма жамоага қаратмоқчими?\nУмуман айтганда, мутахассиснинг клубдаги тақдири нима бўлади? Шуниси маълумки, чемпионатимизнинг навбатдаги ўйинларига ҳам “Сурхон” жамоасини Андреев тайёрламоқда. “Сурхон” клуби эса ҳозирча 12 очко тўплаган холос ва Суперлигада қолиш учун курашмоқда.\nТез орада Ҳайдаров билан боғланиб вазиятга ойдинлик киритамиз.\n"Сурхон" - "Бухоро". Жамоалар бугун қандай таркибда ўйнайди?\n"Сурхон" - "Бухоро" учрашувига мухлислар кириши мумкин. Лекин ВИП секторларда ўтириш тақиқланади\nВидео "Навбаҳор" Забихилло Ўринбоевнинг голи эвазига "Сурхон"дан устун келди (видео)


hidoyat.uz – “Мовароуннаҳр” нашриётининг сайти - СЎРАГАН ЭДИНГИЗ... (“ИСЛОМ НУРИ” ГАЗЕТАСИ, 2017 ЙИЛ 3-СОН)\nСЎРАГАН ЭДИНГИЗ... (“ИСЛОМ НУРИ” ГАЗЕТАСИ, 2017 ЙИЛ 3-СОН)\nСавол: Бир оғайним жанозада орқа сафда туришнинг савоби улуғлигини айтди. Шу тўғрими? (Алишер Бойбўриев, Зангиота тумани)\nЖавоб: Тўғри. «Баззозия» китобида, жамоат намозларида биринчи сафда туриш, жаноза намозида эса, охирги сафда туриш афзалдир. Зеро, бу тавозеликни кўрсатади, дейилган.\nСавол: Мусибат етган хонадон эгалари ҳовли ташқарисида уч кунгача одамлар фотиҳахонликка келишини пойлаб (стол қўйиб) ўтиришни кўпчилик шарт деб билади. Шу нарса динимизда буюрилганми? (Омонтурди Шерхонов, Тошкент шаҳри)\nЖавоб: Йўқ. Аксинча, динимиз у ҳолдан қайтарган. Шунингдек, ҳайит байрами кунлари ҳам кимларнингдир йўқлаб келишларини умид қилиб хурсандчилик айёмида ўзини азадор қилиб кўрсатиш ёмон одатдир. Пайғамбаримиз (соллаллоҳу алайҳи ва саллам): «Аллоҳга ва охират кунига имон келтирган аёл учун бирор маййитга уч кундан ортиқ аза тутиши ҳалол бўлмайди. Эри бундан мустасно, чунки унга тўрт ою ўн кун аза тутади», дедилар (Имом Бухорий ривояти).\nМазкур ҳадисларни ўрганиб чиққан фуқаҳолар, мусибат етган хонадон аҳли уч кунгача аза тутиши мумкин. Бу пайтда кўнгил сўраб, таъзия изҳор этиш мақсадида келганларни ҳам ҳовли ичкарисида қарши олгани афзалдир. Аммо дарвоза ташқарисида курси қўйиб, таъзияга келувчиларни кутиш жоиз эмас, дейишган (Бироқ кўп қаватли уйларда истиқоматда бўлганлар, зарурат юзасидан, имкон топса, бошқалар малол олмаслигини эътиборга олиб, пастда таъзияга келувчилар учун алоҳида жой ташкил этиши мумкин). “Фатовойи Оламгирия” китобида бундай ишлардан қайтарилган. Шайх Абдулазиз Мансур ҳазратлари айтади: “Бизнинг шу каби одатларимизни ислоҳ этиш лозимга ўхшайди. Ҳақиқатан, дарвоза олдида таъзиячи кутиш дегани, албатта, ҳамманинг келиши шарт, деганидек бўлади. Аммо дарвозани очиқ қолдириб, уч кунгача ичкарида ўтириш эса, биринчидан, камтарлик аломати. Зеро, камтар инсон одамларни овора қилиш, вақтларини олишдан иложи борича ўзини сақлайди. Таъзияга кела олмаганлардан хафа ҳам бўлмайди. Иккинчидан, кўчадан шошилинч ўтиб кетаётган вақти тиғиз кишилар хижолат тортмайди. Таъзияга келиши ҳам холис бўлади” (“Минг бир фатво”).\nСавол: Намозхон намоз пайтида у ёқ-бу ёққа қарашининг кароҳияти йўқми? (Абдулмуталлиб Бобожонов, Бойсун тумани)\nЖавоб: Намозхон қиёмда сажда қиладиган жойига қараб туриши керак. Намозда юзни у ёқ-бу ёққа буриш макруҳдир («Фатовойи Оламгирия», «Зоҳидий»).


Серб намойишчилари президент қароргоҳини қамал қилди\n19:42 / 17.03.2019\nБелград шаҳридаги намойишчилар Президент қароргоҳини жонли девор билан ўраб олишди. «Андричев венац» қароргоҳи атрофига тўпланган омма президентнинг халқ билан жонли мулоқот қилишини талаб қиляпти, деб хабар беради Reuters.\nШунга қарамай намойишчилар уюшган тарзда аниқ мақсадни кўзламаётир: уларнинг шиори тез ўзгармоқда, гоҳ президент истеъфоси талаб қилинса, гоҳ матбуот эркинлиги ва ҳалол сайловлар, ислоҳотлар сўралади. Декабрда бошланган намойиш акциялари 16 март куни жиддий тус олди.\nАввал хабар берилганидек, намойишчилар мамлакат президенти Александр Вучич олиб бораётган ички сиёсатдан норози бўлиб, Сербия Радио ва телевидение биносини эгаллаб олганди. Маҳаллий полиция бинони озод этишга муваффақ бўлган, аммо намойишчилар энди президент қароргоҳини қамал қилмоқда.\nСербия президенти ортидан бир неча ой яширинча тинглов олиб борилган


Долзарб мавзу — Исломобод\nТуркум (Категория):Долзарб мавзу\nЎзларини дин ҳимоячиси қилиб кўрсатадиган, уларнинг хатоларини фош қилган аҳли илмга тош отадиган бузғунчилар аввал ҳам бўлганми? Ҳа бундай нохуш ҳолатлар аввал ҳам бўлган. Улар ҳатто уламоларнинг устози Расулуллоҳ соллаллоҳу алайҳи васалламга ҳам қарши даъво билан чиқишган. Абу Саъид розияллоҳу анҳудан ривоят қилинади: «Али Ямандалигида Набий соллаллоҳу алайҳи васалламга бир парча тиллани тупроғида жўнатди. У…\nФИҚҲИЙ ВА АҚИДАВИЙ МАЗҲАБЛАРНИ АДАШТИРМАЙЛИК.


Олотликларнинг муаммолари сайёр қабулларда ижобий ечимини топяптими?\nИнсон умид билан яшайди. Эртаси бугунидан кўра яхшироқ бўлишини истайди. Муаммосига чора излайди. Ечими топилса қушдай енгил тортади. Зеро, эзгу ниятларнинг ушалиши ҳаётдан ҳузур-ҳаловат топмоқнинг асосидир. Шу нуқтаи назардан энг чекка ҳудудлар, жумладан Олот туманида ҳам ҳокимлик ва тегишли ташкилотлар томонидан сайёр қабулларнинг ўтказилаётгани айни муддао.\nТадбиркорнинг кўнгли жойига тушди\nАнвар Қўлдошев «Ёшботир» маҳалласида яшайди. Тадбиркор. ”Ўзбекистон” хусусий корхонасининг раҳбари. Фаолиятини ривожлантириш, замонавий ғишт ишлаб чиқариш ускунаси харид қилиш мақсадида 2019 йилнинг 5 июнида Хитойдаги корхоналарнинг бири билан шартнома имзолаган эди. Ҳатто хорижий корхона ҳисоб рақамига 30500 АҚШ доллари миқдорида маблағ ҳам ўтказганди.\nАммо пандемия сабаб йўллар ёпилиб қолди. Юкни олиб келиш муаммога айланди.\n— Тадбиркорнинг шу масалада кўмаклашишни сўраб қилган мурожаати атрофлича ўрганилди, — дейди Ўзбекистон Республикаси Президентининг Олот туман Халқ қабулхонаси мудири Саъдулла Ўринов. — Республика Инвестициялар ва Ташқи савдо вазирлиги томонидан Хитой компанияси билан музокаралар ўтказилди. Натижада бу тадбиркоримизнинг муаммосига ечим топилди. 875 АҚШ доллари миқдорида тўлов амалга ошириш эвазига шартнома иловасида кўрсатилган қурилмалар етказиб бериладиган бўлди.\nФуқарога субсидия ажратилди\n«Човдур» маҳалласида истиқомат қилувчи Мирали Раҳимов рўзғорим бут бўлсин, деган мақсадни дилига туккан юртдошларимиздан. Ниятинг — йўлдошинг, дейишганича бор.\n— Жондор туманида оммавий сайёр қабул ўтказилаётганини эшитиб, тадбирга ошиқдим, — дейди у. — Узоқ йўл босиб борганим зое кетмади.Мендан ёрдамларини аяшмади. Энди рўзғоримдан кўнглим тўқ.\nМирали Раҳимовнинг мурожаатига асосан, Олот туман Аҳоли бандлигига кўмаклашиш маркази унга субсидия асосида иссиқхона қуриб берди.6 миллион 669 минг сўм маблағ эвазига барпо этилган бу иссиқхона оила учун қут-барака манбаига айланмоқда.\nМаълумотларга қараганда, Халқ қабулхонаси билан келишилган ҳолда ўтказилган туман сектор раҳбарларининг сайёр қабуллари жараёнида 369 та мурожаат ижро учун қабул қилинган. Шунинг 78 фоизи қаноатлантирилган.\nДилкорда қанча бола боғчага қамраб олинган?\nДилкор — туманнинг гавжум гўшаларидан. Маҳалла ҳудудида 300 нафардан зиёд мактабгача таълим ёшидаги бола бор. Шуларнинг атиги 52 нафари боғчага қамраб олинган. Улар ҳам қўшни маҳалла ёки туман марказидаги мактабгача таълим муассасасига боришга мажбурлар. Чунки ҳудудда мактабгача таълим ташкилоти йўқ.\n2019 йилнинг май ойида вилоят ҳокимининг Олотда ўтказилган сайёр қабулида маҳаллада яшовчи Шарофат Маматова шу муаммога эътиборни қаратганди. Унинг мурожаати ўрганиб чиқилди ва вилоят маҳаллий бюджетидан 2 миллиард 800 миллион сўм ажратилиб, Дилкорда мактабгача таълим муассасаси қурилишига киришилди.\nБир қарашда масала ечимини топгандек. Аммо ишга тушиши кутилаётган муассаса 75 ўринга мўлжалланган. Хўш, дилкорлик кичкинтойларнинг қолганлари-чи? Улар қаерда таълим – тарбия олишади, деган савол туғилади.\nНазаримизда, муаммонинг ечими маҳалланинг ўзида. Қанийди, дилкорлик тадбиркору ташаббускор инсонлар ғайрат камарини бойлаб майдонга чиқишса, оилавий мактабгача таълим ташкилотлари фаолиятини йўлга қўйишса. Бу янги иш ўринлари, қўшимча даромад манбаларининг юзага келишига олиб келарди. Энг муҳими, кичкинтойлар маълум бир билим ва кўникмаларга эга бўлган ҳолда мактабга йўл олишарди. Шундай эмасми?!


Суперлига 3-тур рамзий терма жамоасидан жой олган “Андижон” футболчиси Усмонали Исмоналиев билан суҳбат / CHAMPIONAT.asia\n04:00Olamsport: Беш нафар боксчимиз финалда, қолганларда эса бронза, Шахбокс ҳақида биласизми? ва бошқа хабарлар 0 03:14Расмий хабар: АПЛнинг барча 6 клуби Суперлигадан чиқиб кетди 21 02:13АПЛ. "Челси" ўз майдонида "Брайтон"ни юта олмади 12 01:35Спортчилар ижтимоий тармоқларда 0 01:25Бундеслига. "Бавария"да ғалаба ва бошқа натижалар 3 00:50ОЧЛ-2021. "Шаржа" "Пахтакор"ни йирик ҳисобда таслим қилди 870 00:33"Сассуоло" бош мураббийи: "Милан"га қарши ўйнашни истамаймиз" 6 00:23Исломбек Исмоилов: "Ака-укалар дербиси? Биз таркибда энг фаол бўлган футболчиларни майдонга туширамиз" 8 00:14Тундаги иккинчи BREAKING! Аньелли "Ювентус" президентлигидан кетди 30 00:0848 соатлик турнир! Суперлига бекор қилинишга яқин 15 00:00BREAKING! Эд Вудворд "Манчестер Юнайтед"дан кетди 14 23:55ОЧЛ. "Персеполис" Ҳиндистон жамоасини қийинчилик билан мағлуб этди 5 23:48Тимур Турдиев "Биринчи бўлимда йигитларда қандайдир қўрқув ҳисси бор эди" 2 23:30"Челси" Суперлигадан чиқмоқчи 20 23:05АПЛ. "Челси" - "Брайтон". Асосий таркиблар маълум! 10\nСуперлига 3-тур рамзий терма жамоасидан жой олган “Андижон” футболчиси Усмонали Исмоналиев билан суҳбат\n17 мар 2020 18:36\nТеглар : интервью АндижонУсмонали Исмоналиев\nМавсумни кетма-кет икки мағлубият билан бошлаган “Андижон” ўтган турда водий дербисида дуранг натижа қайд этди.\nМазкур учрашувда мезбонлар ҳимоячиси Усмонали Исмоналиев мудофаа чизиғида ажойиб ҳаракат қилди ва тур рамзий терма жамоасидан жой олди. Яқинда иқтидорли футболчини интервьюга таклиф қилдик ва қатор саволларга жавоб олдик.\n- Усмонали сиз энди танилаётган ёш иқтидорлардан бирисиз. Келинг, дастлаб ўзингиз ҳақингизда маълумот берсангиз?\n- Андижон вилоятида туғилганман. Футболга кириб келишимга отам сабабчи бўлганлар. Улар футболнинг ашаддий ишқибози. Биринчи мураббийим Лутфулло Мажидов бўлади. Вилоят футбол академиясида ўқиб юрган кезларимда менга устозлик қилганлар.\n- Профессионал футболчи бўлиш осон эмас. Айрим ҳолларда мураббийлар болаларни иқтидорини пайқай олишмайди. Сендан футболчи чиқмайди қабилидаги гаплар билан руҳиятини ва иштиёқини тушириб юборишади. Сизда ҳам шунга ўхшаш ҳолат кузатилганми?\n- Тўғри айтасиз. Қийналган, ишончим пасайган пайтларда мураббийларим тўғри йўл кўрсатишган. “Андижон” жамоасида ўз ўрнимни топиб кетишимда Александр Хомяковнинг хизмати катта. Менга кўрсатган ёрдамларини асло унутмайман.\n- Асосий таркибдаги илк учрашувингизни қандай хотиралар билан эслайсиз?\n- Ўзбекистон Лига кубоги доирасидан ўрин олган “Насаф”га қарши учрашувда ўзимни кўрсатишим учун имконият беришди. Ўзим учун ўзгача баҳс сифатида ёдда қолган.\n- “Андижон” учун чемпионат старти ўта мураккаб келди. “Локомотив”, “Насаф”. “Навбаҳор” билан учрашувларда жамоа ўйин бобида ютқазмади. Бироқ, натижа доим барча нарсадан устун бўлиб келган...\n- Ҳа. Учта турда омадсизлик гирдобига тушиб қолдик. Лекин, биз хатолардан тўғри хулоса чиқаришимиз, ишалашда давом этишимиз лозим. Жамоада ҳамманинг ўз ўрни бор. Ўйлайманки, ижобий натижаларга эришиб турнир жадвалида муносиб поғонани эгаллашга ҳаракат қиламиз. Александр Андреевич бизни бирлаштира олди. Шахсан мен жуда кўп нарса ўргандим. Тўғри қарор қабул қилишни, сабр билан меҳнат қилишда давом этишимиз кераклигини уқтира олди.\n- “Навбаҳор” билан ўйиндан олдин мураббий чиройли ўйинни унутиб натижа учун ҳаракат қилиш ҳақида кўрсатма бергани ростми?\n- Беллашувга қандай тактика ва услуб танлашни мураббий ҳал қилади. Бизнинг вазифамиз майдонгf чиқиб кўрсатмаларга амал қилган ҳолда тўп тепиш. Водий дербиси доим муросасиз кечган. Дурангга мос ўйин бўлди.\n- Қайси ўзбекистонлик ҳимоячиларнинг ҳаракатларини кузатасиз ва ўхшашга интиласиз?\n- Ўзбек футболчиларидан кўпроқ Анзур Исмоиловнинг ўйинларини томоша қиламан.\n- Биринчи маошингиз қанча бўлган?\n- Юз минг сўм.\n- Жаҳон футболидаги энг голеадор ҳимоячи сифатида кимни эътироф этасиз?\n- Серхио Рамос. Айрим ҳужумчилардан кўра кўпроқ тўп киритади.\n- Таклиф бўлса қай бирини танлайсиз Япония биринчи лигаси ва Таиланд олий лигаси?\n- Таиланд чемпионати ҳам яхши вариант.\n"Локомотив" ҳимояси, кубок ўйинларига бўлган мақсад, Жасур Жалолиддинов ҳақида - Отабек Ғуломхўжаев иштирокидаги матбуот анжумани 14\nИнтервью. Наврўз Алимов: "Пахтакор"га ўтганим фаолиятимдаги биринчи катта хатоим бўлган. Мени ишонтиришганди" 14


МХХ наркофурушлар тармоғини фош қилдиHaqida.net\nHome Dunyo МХХ наркофурушлар тармоғини фош қилди\nГиёҳванд моддалар инсон саломатлиги ва миллат генофондига катта зарар етказади. Шунга қарамай, улар билан савдо қилиш ва тарқатишни бойиш воситаси деб ҳисоблайдиган одамлар учраб турибди. Ўзбекистонда бу ёвузликка қарши кураш ҳуқуқни муҳофаза қилиш органлари томонидан биргаликда олиб борилмоқда. Улар гиёҳванд моддаларни ноқонуний олиб ўтиш каналларини аниқлашмоқда ва наркофурушларни қўлга олиш бўйича тезкор тадбирлар ўтказишмоқда.\nКуни кеча Миллий хавфсизлик хизмати Давлат божхона қўмитаси вакиллари билан биргаликда гиёҳванд моддалар контрабандаси ҳамда уни сотиш билан шуғулланган шахслар гуруҳининг жиноий фаолиятига чек қўйди.\n«Ўзбекистон фуқаролари Оқилбек Мирзаев ва Ойбек Ғозибеков, Тожикистонда яшовчи Акром исмли шахс билан жиноий тил бириктириб, Тошкент вилоятининг Бекобод тумани ҳудудидаги божхона постларини четлаб ўтиб, айланма йўллар орқали республика ҳудудига 1 килограммдан ортиқ кўкнор олиб кирган. Жиноятчилар контрабанда юкини Бекобод ҳудудидаги кўприк остига яшириб қўйишган бўлган», – дея айтиб ўтди МХХ вакили.\nЭртаси куни Мирзаев яширилган жойдан наркотикларни олиб кетади ҳамда уларни Бекобод марказий бозорига олиб келади, улар бу ерда Ғозибеков билан уни мижозга етказишлари керак эди. Мижоз эса ҳайдовчиси Фахриддин Қодиров бўлган “Дамас” автомобилида келган Руслан Эшонқулов экани аниқланди.\nТезкор ходимлар келишувнинг барча иштирокчиларини наркотикларни “Дамас” автомобилида бериш чоғида, ашёвий далил билан қўлга олишди.\n«Оқил Мирзаевдан рангли целлофан пакет олинди, унинг ичида скотч билан ўралган ва кучли ҳид тарқатувчи модда бўлган. Экспертиза натижаларининг кўрсатишича, бу оғирлиги 1 килограммдан ортиқ кўкнор экан», – дея айтиб ўтди ҳуқуқни муҳофаза қилиш идораси вакили.\nТерговга қадар текширувда аниқланишича, Руслан Эшонқулов наркотикларни Дониёр Ҳасановга етказиб бериши керак бўлган, у эса уни тарқатиш билан шуғулланган, олинган пуллар эса Тожикистонга жўнатилиши лозим эди.\nМиллий хавфсизлик хизмати жиноий гуруҳнинг барча аъзоларига нисбатан Ўзбекистон Жиноят кодексининг тегишли моддалари бўйича иш қўзғатди.


25 Октябрь 09:29\nBERLIN. TASS -Kazinform - Дунё коронавирус пандемиясини енгиш учун барча зарур воситаларга эга, шу жумладан тиббиёт, лекин бу имкониятлардан тўғри фойдаланилмаяпти. Бу ҳақда якшанба куни Жаҳон соғлиқни сақлаш ташкилоти (ЖССТ) Бош директори Тедрос Aданом Гебрейесус маълум қилди, у дунё ҳамжамиятини йил охиригача барча мамлакатларда CОVID-19 га қарши эмлашнинг камида 40 фоизини ташкил этишга чақирди. Бу ҳақда Kazinform TASSга таяниб хабар беради.\nБерлиндаги Бутунжаҳон соғлиқни сақлаш саммитида сўзлаган Гебрейесус, унга пандемия қачон тугаши ҳақида савол беришини айтди.\n«Менинг жавобим: пандемия дунё уни тугатишга қарор қилганда тугайди. Бу бизнинг қўлимизда», — деди ЖССТ раҳбари ва жаҳон ҳамжамиятида пандемияни енгиш учун барча зарур воситалар, жумладан, соғлиқни сақлаш ва тиббиёт соҳаси ҳам борлигини қўшимча қилди.\n»Бироқ, дунё бу воситалардан яхши фойдаланмади. Ҳар ҳафта деярли 50 000 киши вафот этади ва пандемия ҳали тугамайди. Ҳозирча эса фақат ўлимлар ҳақида хабарлар бор «, деди бош директор.\nУ ЖССТ томонидан илгари эълон қилинган мақсадни эслади: 2021 йил охиригача ҳар бир мамлакат аҳолисининг камида 40 фоизини коронавирусга қарши эмлаш. «Вакциналарни етказиб беришни назорат қилувчи давлатлар ва компанияларнинг баёнотлари уларнинг ҳаракатларига мос келса«, - деди Гебрейесус. У 40 фоиз вакциналар билан қамраб олинган давлатларни, шу жумладан G20 нинг барча мамлакатларини, халқаро CОVAХ механизми ва Aфрика вакциналарини сотиб олиш бўйича ишчи гуруҳига (AVAТ) дори етказиб беришни биринчи ўринга қўйишга чақирди.\n»G20 мамлакатлари зудлик билан ўз мажбуриятларини бажариши ва дозаларни бўлишиши керак. Ишлаб чиқарувчилар CОVAХ ва AVAТ билан шартномаларини биринчи ўринга қўйишлари ва зудлик билан бажаришлари, шунингдек, нима ва қайерда кетаётгани ҳақида шаффофроқ бўлишлари керак «, деди ЖССТ раҳбари.


Коронавирусчи тиббиëтчилар уйдан қатнаб ишлашга ўтилса, вирус тарқатувчисига айланиб қолишидан хавотирда\n29 октябр 2020, Тошкент вақти: 04:45\nКоронавирус беморлари билан ишлаётган ўзбекистонлик тиббиёт ходими, июль, 2020\nРеспублика махсус комиссиясининг 17 августдаги қарори билан, COVID-19 беморларини даволаётган шифокор ва бошқа тиббиёт ходимлари кунбай иш режимига ўтказилди.\nСоғлиқни сақлаш вазирлиги (ССВ) матбуот котибига кўра, карантин режимида ишлаётган шифокорларнинг талаби ва хориж тажрибасига таяниб, шундай қарорга келинган.\nБеш ойдан буён беморлар билан қолиб, 14 кунлик карантин режимида ишлаётган шифокорлар янги тартиб нафақат уларнинг оиласи, балки кўча-кўйда улар тўқнашган одамлар соғлигига хавф туғдиришидан хавотир билдирмоқда.\nОзодлик гаплашган тиббиётчилар, ўзларининг вирусга қарши ҳимоя воситалари билан хориждагидек етарли даражада таъминланмагани боис, бу амалиётни бошданоқ бекор қилиш ёки кунбай ишлайдиганларни вақтинчалик ётоқ жойлари билан таъминлашни сўрамоқда.\nССВ: "вахта усули"дан воз кечилди\n20 августдан бошлаб, COVID-19 инфекциясига чалинган беморларни даволаётган ва коронавирус инфекциясини аниқлаш лабораториясида ишлаётган ходимлар 14 кунлик “вахта усули”дан, кунбай иш режимига ўтказилгани ҳақида 19 август куни хабар берилди.\nБаёнотга илова ўлароқ, янги иш тартиби асосида, 14 кунда бир марта берилиши белгиланган моддий рағбат тўловлари ҳам 30 кунда бир марта тўланиши айтилди:\n- шифокорларга 25 млн сўм;\n- ўрта тиббий ходимларга 15 млн сўм;\n- кичик тиббий ходимларга 10 млн сўм;\n- бошқа ходимларга 5 млн сўм миқдорида махсус рағбатлантириш тўловлари (даромад солиғидан ташқари).\nТиббий ходим: оиламга вирус юқтириб қўйишдан қўрқаман!\nОзодлик бу янгилик ортидан Тошкент шаҳри ва бир неча вилоятда коронавирус беморлари билан ишлаётган тиббиёт ходимлари билан гаплашди.\nАксар ходимлар, Махсус комиссиясининг кутилмаган бу қароридан таажжубга тушгани, янги тартиб ортидан оиласи ва яқинларига вирус юқтириб қўйишдан қўрқаётганини очиқ тан олди.\n"Уйимда ёш болам бор – қатнаб ишлашга қўрқаман албатта. Касалликни ўчоғида ишлаб турибмизку! Ҳозирча бизда кунбай иш бошлангани йўқ, беморлар бирга карантинда қолиб ишлаяпмиз. Лекин, шунақа кунбай иш режимига ўтилади, деб айтишди”, деди Республика эпидемиология, микробиология ва юкумли касалликлар илмий текшириш институти клиникасида ишлайдиган ходима.\nУнинг айтишича, “вахта усули”да беморлар билан карантинда қолиб ишлаган шифокорлар, вақти келганда, суткасига бир неча соатгина ухлаб, туну кун ишламоқда.\n“Янги режимда иш соати 8 соат бўлади, деб ҳам айтишди. 12 соат бўлиши мумкин, деб ҳам айтишяпти. Ҳали номаълум лекин. Лекин, 12 соатлик ишдан кейин, уйга транспортда кетиш ҳам бор”, деди клиника ходими.\nҲамшира: юққан вирус чўмилиш билан кетмайдику?!\nЯқини Тошкент вилоятининг Зангиота туманидаги шифохонада карантинда қолиб, коронавирус беморларини даволаётган тошкентлик ҳамшира ҳам, янги шифохона ходимларининг кунбай режимга ўтишидан огоҳлантирилганини айтади.\nУшбу шифохона коронавирус беморлари учун махсус қурилган 2000 ўринлик муассасадир.\n“Зангиотадаги касалхонада ишлаётганларга чўмилиб, антисептикларни сепиб, уйга кетасизлар, дейишибди. Чўмилиш билан вирус кетмайдику! Бунинг устига биринчи тестда чиқмагани билан, одамда вирус бор бўлиши мумкинку?! Шифокорларни таклифи билан қабул қилдик, дейишибди, интернетда ўқидим. Лекин, қайси шифокор ўз бола-чақаси, қўни қўшнисини хавфга қўйиб, шуни сўрайди?!”\nТез ёрдам шифокори: аксар дўхтирлар автобусда ишга қатнайди\nТошкентда узоқ йиллар Тез ёрдам шифокори бўлиб ишлаган врач эса шифокорларнинг ишга қатнаши масаласига эътибор қаратди:\n“Бизда дўхтирларнинг аксари ишга автобус, метрода қатнайди. Вируснинг ўчоғидан чиқиб, автобусда ишга қатнашини тасаввур қилинг! Бу транспорт воситасида, асосан, кексалар, ўқувчилар юрадида. Мен жуда ҳайрон қолдим. Бу карантин, деган режимнинг моҳиятига мутлақо зид нарсада – вируснинг ўчоғидан аҳолига тўғридан-тўғри доступ очиб қўйилаяпти. Майнавозчилик бўлиб кетди бу ёғи”.\nФарғоналик хирург: гигиенага риоя қилинса, вирусни юқтириш эҳтимоли камаяди\nВирус нисбатан кам тарқалган ҳудуд – Фарғонада ишлаётган хирург ва гинеколог врач Хуршидбек Яқубжонов ҳам янги тартибнинг аҳоли саломатлигига хавф туғдиришини эътироф этди.\n“Тиббиёт ходими касални кўрикдан ўтказиб чиқиб, кейин ишга жамоат транспортида қатнаса, албатта юқтириш эҳтимоли юқори бўлади. Агар бир марталик кийимлар, шахсий ҳимоя воситалари билан етарли таъминланаётган бўлса, кўчага чиқишдан аввал душ қабул қилса... умуман гигиенага яхши амал қилса, бу эҳтимол ¸албатта¸ камаяди”.\nЯнгийўллик инфекционист: ҳимоя воситалари билан таъминланмаганмиз!\nОзодлик гаплашган турли вилоятларда ишлаётган тиббиёт ходимларига кўра, вирусга чалинган аҳоли билан ишлаётган ходимларнинг ҳимояси яхши таъминланмаган.\nАксар вилоятларда коронавирус беморлари жойлаштирилаётган шифохоналарнинг ўзида шифокорлар санитария-гигиена воситалари, ҳимоя кийимлари билан етарли даражада таъминланмаётгани, оддий ниқоб ва қўлқоп етмаётгани, ювиниш ва даволаш хоналарида, ҳатто тоза сув танқислигидан Озодликка кўплаб шикоятлар келмоқда.\nЖумладан, Янги йўл туманида коронавирус беморларини даволаётган шифокор Гулнора Акбарова, Озодликка йўлланган видеода, пойтахтдан 20 дақиқа наридаги шифохонада на шифокорлар ишлаши, на беморлар даволаниши учун шароит яратилганини айтади.\nШифокор ўзи мудирлик қилаётган бўлимдаги бир неча ҳамшира ковидга чалинганини айтади:\nНаманганлик ҳамшира: уйга боришга қўрқиб, ижарада яшаяпмиз!\nНаманган вилоятида марказидаги шифохонада 20 дан ортиқ коронавирус бемори билан каратинда қолиб ишлаётган ҳамшира уйига қатнаб ишлашни хаёлига ҳам келтирмаслигини айтди:\n“Мен карантинда биринчи марта ишлаяпман, 10 кун бўлди. Бунгача, оддий касалхонада ишладим. Ўшандаям уйга қатнамадим. Уйимда ёш болам, кекса яқинларим бор. Касалхонанинг ёнидан 3-4 ҳамшира бир бўлиб, ўз ҳисобимиздан ижара олиб яшадик. Ҳозир уйга автобусда қатнаб ишлаш ҳақида гап бўлиши мумкинмас”, деди бу ҳамшира.\nНаманганлик инфекционист: кунбай режим яхши, фақат бизга ётоқ жойи қилиб беришсин, етади!\nБу ҳамшира билан айни шифохонада беморларни даволаётган инфекционист эса, аслида ҳукуматнинг тиббиёт ходимларини кунбай иш режимига ўтказишини бир жиҳатдан қувватлашини айтди:\n“Кунбай бўлса, шифокор максимум 12 соат ишлайди – 12 соат ухлайди – оғир шароитда ишлаётган шифокорлар учун бу ҳам жуда муҳим. Фақатгина, уйидан қатнайди, деган қисмини ўзгартириб, уларни ухлаб оладиган жой билан таъминлаш керак. Шунда, уларнинг зиммасида 5 ойдан бери осилиб турган юк камаяди, қувват бўлади бу уларга. Акс ҳолда, биздаги ҳимояланиш даражаси билан тиббиёт ходимларини уйига юбориш – аҳоли саломатлиги учун жуда хавфли. Шахсан, мен 12 соатлик сменадан кейин уйимга бориш учун 50 километр йўл босишим керак”, дейди исмини ошкор қилишни истамаган шифокор.\nЎзбекистонда коронавирус беморлари ёки вирусни юқтирганлар билан алоқада бўлган кишилар сақланаётган карантин муассаларидаги тиббиёт ходимлари шу йилнинг май ойидан расман “вахта усули”да ишлаш тартибига ўтказилган.\nБу тартиб, Бандлик ва меҳнат муносабатлари вазирлиги томонидан шу йилнинг 21 майида қабул қилинган “Карантинга оид чоралар амал қилиши даврида вахта усулида ишлашнинг вақтинчалик тартиби тўғрисида”ги Низомига асосан жорий қилинган.\nБу тартибда тиббиёт ходимлари 12 соатдан ортиқ ишлаши мумкин эмас. Аммо, Озодлик гаплашган аксар шифокор ва тиббиёт ходимлари 14 кунлик карантин пайтида туну кун ишлашга мажбур бўлаётгани, аммо буни шифокорлик бурчи нуқтаи назаридан – мамлакатдаги аҳволни тушуниб туриб, ситқидилдан бажараётганини айтмоқдалар.\nАслида карантин режимидаги муассасаларда тиббиёт ходимлари март ойидан бошлаб, ётиб қолиб ишламоқда. Аммо, дастлабки пайтларда аксар ходимларнинг иши шартнома билан расмийлаштирилмади. Кейинчалик, илк кезларда – қарийб ҳимоясиз ишлаган ва аксари вирусни юқтириб олган тиббиёт ходимларига, меҳнат шартномаси тузилмаган, дея қўшимча рағбат пуллари ҳам тўланманган ҳолатлар қайд этилди.


Картошка... ҳавода пишади! — 21asr.uz\nКартошка... ҳавода пишади!\nПрезидентимизнинг Наманганга ташрифи чоғи Чуст туманида бўлиб, аграр тармоқдаги янги лойиҳалар билан танишуви, бу соҳани янада ривожлантириш юзасидан берган йўл-йўриқ ва кўрсатмалари қадимий ҳунармандлар юрти довруғини бутун мамлакатга таратди. Айниқса, чустликларнинг аэропоника усулида – тупроқсиз очиқ ҳавода картошка етиштириш технологияси кўпчиликда катта қизиқиш уйғотмоқда.\n– Аслида бу янгиликка қўл уришимизга ҳам давлатимиз раҳбарининг ўтган йилнинг авжи ёзида Наманганда бўлганида бир гуруҳ тадбиркорлар билан учрашиб, вилоятнинг тупроқ, иқлим шароитидан келиб чиққан ҳолда сув тақчил адир ерларда шифобахш неъмат – ковул етиштиришни йўлга қўйиш, янги ёнғоқзорлар барпо этиш, иккинчи нон ҳисобланган картошкачиликни ривожлантириш юзасидан берган қимматли маслаҳатлари, йўл-йўриқлари туртки бўлди, – дейди “Барака мева саноат сервис” масъулияти чекланган жамияти раиси Содиқжон Ҳасанов. – Чустда нима кўп – қир-адир, тошлоқ майдонлар кўп. Биз ана шу ерларда ёнғоқзорлар яратиш, ковул ўсимлигини катта майдонларга экиш, картошка уруғчилигини йўлга қўйиш бўйича туман ҳокимлигига таклиф билан чиқдик. Улар бизнинг инновацион лойиҳамизни бажонидил қўллаб-қувватлашди. Кам ҳосил майдонлардан ер ажратиб беришди. Ишга киришар эканмиз, дастлабки ҳисоб-китобларимиздан энг кўп сарф-харажат уруғликка, кўчат сотиб олишга кетиши маълум бўлди. Эътибор беринг, хориждан олиб келинадиган бир туп юқори навли ёнғоқ кўчати бизга салкам эллик минг сўмга тушар экан. Картошкани-ку асти қўяверинг! Бу ҳолда юқори рентабелликка, маҳсулот мўл-кўллигига, бозорларимиз сероблиги ва арзончиликка эришиб бўладими? Интернет орқали соҳада юксак натижаларни қўлга киритаётган хорижлик ҳамкасбларимиз иш фаолияти билан танишаётиб, Россиянинг Сибир шароитида аэропоника усулида, иссиқхонада тупроқсиз, очиқ ҳавода картошка етиштириш тажрибасига кўзим тушиб қолди. Сибирликлар бу усулда ердагига қараганда анчайин кўп ҳосил олишар экан. Маҳсулот сифати ҳам бирмунча юқори экан. Манзилини ёзволиб, йўлга тушдим. Бордим, кўрдим. Махсус ускунага ўрнатилган картошка туганаги очиқ ҳавода томир ёзиб, ҳосил дегани шингиллаб ётибди. Ҳар картошкаларки, қўяверасиз! Яшириб нима қилдим, ҳавасим келди. Ускуна нархини сўрасам... ёнига яқинлашиб бўлмайди. Рус дўстларимиз билан иссиқхонага кириб-чиқиб юриб, баъзи нарсаларни ўзлаштирган бўлдим. Юрагим жиғиллаб юртга қайтдим. Туман ҳокими Баҳодир Охунов билан учрашиб, кўрган-билганларимни у кишига айтиб бердим. “Карнонлик Шерзодбек Тошпўлатов деган йигит бор, – деди у киши. – Республика ғўза селекцияси ва уруғчилиги илмий тадқиқот институти аспирантурасини тамомлаган. Айнан картошка уруғчилиги бўйича шуғулланади. Иккалаларингни учраштириб қўйсам, тадбиркор билан олим ҳамкорлигидан барака топсак, ажаб эмас...”\nШерзодбек билан дўппини бир жойга қўйиб, 4 метр квадрати 18 миллионга тушадиган аэропоника усулида картошка етиштириш ускунасининг 120 метр квадрат ҳажмдагисини маҳаллий хомашё ҳисобидан ўзимиз ясаб ўрнатдик. Ўн баробар арзонга тушди. Ўзбекистон Фанлар академияси биорганик кимё лабораториясидан юқори навли картошка микротуганакларини олиб келиб ускунага жойлаштирдик. Дастлабки натижаларимиз чакки эмас. Шерзодбек фан ютуқларига таянган ҳолда янги усулдаги картошка агротехникасини доимий назоратда ушлаб турибди. Ҳосил бўлган уруғликни шу йил август ойида икки гектар майдонга экиб, гектаридан 35 тоннадан 70 тонна супер элита уруғи оламиз ва туманимиздаги картошкачиликка ихтисослашган фермер хўжаликларига етказиб берамиз. Бу эса хориждан олиб келинадиган уруғликка кетадиган катта маблағни тежаб, халқимиз дастурхонига ҳар қачонгидан мўл, сифатли, арзон картошка етказиб бериш имкониятини яратади.\n– Марказий Осиё давлатлари орасида биринчилардан бўлиб қўллаётганимиз бу янги усул ўзининг бир қатор афзалликлари билан ажралиб туради, – дея суҳбатимизга қўшилади ёш олим Шерзодбек Тошпўлатов. – Махсус ясалган столларни тешиб, картошка тугунакларини жойлаштирганмиз. Картошка стол остида очиқ ҳавода, қоронғиликда илдиз отади ва ҳосилга киради. Махсус ускуна ҳар йигирма дақиқада меъёрдаги сувни пуркаб беради. Ўсимлик ҳолатига қараб керакли микроэлементлар билан озиқлантириб борилади. Муҳими, янги лойиҳамиз картошкачиликдан анъанавий усулга нисбатан беш-олти ҳисса кўп ҳосил олиш имконини беради. Давлатимиз раҳбари жамоамизда бўлганларида янги лойиҳамизга юқори баҳо берди, аграр тармоқни ривожлантиришда илм, интилиш, изланиш муҳим аҳамиятга эгалигини таъкидлаб, Чустда картошка уруғчилиги тажриба мактабини яратишни, 2020 йилгача вилоятни, 2021 йилгача эса бутун мамлакатни юқори навли супер элита картошка уруғлари билан тўлиқ таъминлаш вазифасини қўйди. Биз бу юксак ишончни, албатта, оқлаймиз.\n– Давлатимиз раҳбарининг қимматли маслаҳатлари, олдимизга қўйган долзарб вазифалари кучимизга куч, ғайратимизга ғайрат қўшди, – дейди Содиқжон Ҳасанов. – Шу кўкламнинг ўзида 160 гектар тошлоқ, адир майдонларда интенсив ёнғоқзор барпо этгандик. Юртбошимиз ёнғоқзорларни янада кенгайтириш бўйича топшириқлар берди. Айни пайтда иссиқхонамизга 40 минг дона ёнғоқ экиб, парваришлаяпмиз. Келгуси йил баҳорида бу ёнғоқ ниҳолларини энг сара ва серҳосил навларга пайвандлаб, ёнғоқзорларимизни тўрт-беш ҳиссага кенгайтирамиз. Ковул инсон саломатлиги учун зарур доривор саналади. Ўтган йилнинг ўзида Туркияга 480 тонна, Италияга 220 тонна ковул экспорт қилдик. Италия бу маҳсулотни биздан олиб, қадоқлаб ўз навбатида АҚШ, Англия, Россия каби давлатларга катта валюта ҳисобига экспорт қилмоқда. Президентимиз ковулзорларни икки минг гектарга етказиш, бу шифобахш маҳсулотни қайта ишлаб, қадоқлайдиган корхона қуриш вазифасини ҳам қўйдики, бу биз учун айни муддао бўлди. Ҳозирда тажриба участкамизда олимлар билан ҳамкорликда дала-даштларда ёввойи ҳолда ўсадиган ковулни маданийлаштириш устида изланишлар олиб бормоқдамиз.\nТранспорт воситаларини нотариал тасдиқсиз ижарага оласизми?


Фото: Йигитали Мамажонов — чимилдиқда. Ёнида келинчак билан | Бош саҳифа\nФото: Йигитали Мамажонов — чимилдиқда. Ёнида келинчак билан Қўйилган вақти 11.08.2016 | Муаллиф: faqat.uz Актёр Йигитали Мамажонов Instagram’даги саҳифасида: «Урф-одатларимиз жуда ҳам гўзал-да!», деган изоҳ билан эълон қилан сурати турли муҳокамаларга сабаб бўлди.\nСуратда Йигитали Мамажонов чимилдиқда бир келинчак билан ўтиргани акс этган. Бу сурат қачон, қаерда, қай мақсадда олинганини аниқлаш мақсадида журналист Феруз Муҳаммад актёр билан боғланди.\n«Бу сурат ёш режиссёр Малика Тешабоеванинг ишчи номи ‘Бегуноҳ’ бўлган фильми съёмкаси вақтида олинган. Фильмда ўртанча ўғил ролини ижро қиляпман», — деди Йигитали Мамажонов.\n«Фильмнинг якуний номи ҳали тасдиқланмагани учун, бу ҳақда саҳифамда ёзмаган эдим. Суратда ёнимдаги қиз — фильмдаги партнёрим, актриса Ситора Алимжонова», — дея қўшимча қилди актёр.


Хитой кемалари Япония сувларига кирди\n14:37 / 11.09.2016\nХитой патруль кемалари Япония даъвогарлик қилувчи баҳсли ороллар ҳудудига кирди.\nРИА Новости ахборот агентлиги Япония сувлари хавфсизлиги хизматидаги манбага асосланиб хабар беришича, Хитойнинг 4та патруль катерлари 11 сентябрь куни Шарқий Хитой денгизидаги баҳсли Сенкаку (Дяоюйдао) ороллари ҳудудига кирди. Мазкур оролларни Япония ўз ҳудуди деб билади.\nХитой кемалари «Япония ҳудудий сувларига бугун тонгда кириб келган» ва ҳудудда 1,5 соат давомида бўлган. Япония чегарачилари радиоалоқа орқали Хитой кемаларидан «Япония ҳудудий сувларини зудлик билан тарк этишни» талаб қилган, бироқ уларга нисбатан ҳеч қандай фаол ҳаракатлар қўлланмаган.\nХабар қилишларича, 21 август куни ҳам шундай ҳол кузатилганди. Ўшанда Япония ТИВ бу ҳақда Хитой ҳукуматига расман шикоят йўллаган.\nМаълумот учун, Хитой ўтган асрнинг 60-йилларида Япониянинг бу оролга даъволарига расман эътироз билдира бошлаган. Пекиндагиларнинг билдиришича, архипелаг 15 асрдаёқ хитойлик денгизчилар томонидан очилган.\nБу ҳудудда нефть борлиги аниқланган.\nЯпония ва Хитой ўртасидаги Сенкаку ороллари бўйича баҳслар 2012 йил сентябрида, Токио ушбу оролларни уларнинг эгаларидан сотиб олганини эълон қилганидан авж олди. Шундан бери Хитой кемалари мазкур баҳсли ороллар яқинида сузиб юриб, тез-тез намойишкорона уларга яқинлашади.


Грипп ҳақида асосий тушунчалар\nГрипп вирусининг А ва В турлари чақирувчи мавсумий грипп, куз-қиш мавсумларида эпидемия тарзда кечиб, аҳоли ўртасида 5фоиз дан 10фоиз гача катта ёшдагиларда ва 20 фоиздан 30 фоизгача болаларда касалликка келтириб чиқаради.\nГрипп касаллиги ва асоратларига хавфли гуруҳ 6 ёшдан 59 ойлликгача бўлган болалар ва 65 ёшдан катта кексалар ҳамда ҳомладор аёллардир. Кекса ёшдагилар гриппдан кейинги ўлим кўрсаткичи бўйича хавфли гуруҳдир.\nГриппнинг ўлим билан тугайдиган асосий асорати бактерияли зотилжам ҳисобланади.\nГрипп касаллигига қарши ҳар йили мавсумдан олдин, асосан хавфли гуруҳ учун эмлаш тавсия этилади.\nГрипп қандай тарқалади\nА ва В турдаги вируслар асосан бемор йўталганда ёки акса урганда ҳаво-томчи йўли орқали тарқалади.\nГрипп билан касалланиш эҳтимоли\nГрипп дунё бўйича тарқалган бўлиб, у билан ҳар қандай ёшдаги гуруҳдан, ҳар қандай одам касалланиши мумкин. Грипп глобал масштабда тарқалган унинг ҳар йиллик зарарлаш коэффициенти аҳоли ўртаси 5фоиз дан – 10 фоизгача катта ёшдагилар ва 20 фоиздан – 30 фоизгача болалар даражасида баҳоланади.\nМавсумий грипп осон юқади ва мактабларда, қариялар ва ногоронлик уйларида, ташкилотларда ҳамда шаҳарларда тез тарқалади. Бемор одам йўталганда вирус билан зарарланган сўлак томчилар ҳавога тарқалади. Уларни бошқа одамлар нафас олиш орқали ичига ютади ва вирус таъсирига учрайди. Шу билан бирга, грипп, вирус билан ифлосланган қўл орқали ҳам юқади.\nГрипп одамдан одамга тез юқади. Вақти-вақти билан эпидемия ва пандемия кўринишда тарқалиб туради. Ушбу касалликнинг қўзғатувчиси – учта турли грипп вируслари: А, В, С. Одамлар ўртасида доимий циркуляцияда бўлганлиги ва гнетик материални алмашиб туриши сабабли, ушбу вируслар тез ўзгарувчанлик хусусиятига эга. Ҳозирги кунда грипп А вирусининг турилари ичида асосан иккитаси А (H1N1) ва A(H3N2) турлари циркуляцияси кузатилади. Гриппнинг А серотури тахминан ҳар 2-3 йилда, В серотури эса ҳар 4-6 йилда эпидемия кўринишида пайдо бўлади. Грипп билан касалланиш дунёнинг барча қисмида бор. Гриппнинг С тури А ва В турларига нисбатан камроқ учрайди. Шунинг учун, гриппга қарши мавсум олди вакцина қилиш унинг А ва В турларидан ҳимоялайди. Гриппга чалиниш хавфи юқори бўлган гуруҳлар булар грипп вируси таъсир қилиши юқори бўлганлар (тиббиёт ходимлари) ҳамда касалхонада ётқизилишни талаб қиладиган жиддий касалликлар ривожланиши хавфи юқори бўлганлар ёки ўлимга олиб келиши мумкин (ҳомладор аёллар, 5 ёшгача бўлган болалар, кексалар, ОИВ/ОИТС, астма, сурункали юрак ёки ўпка касалликлари каби) бўлганларни ўз ичига олади.\nГриппнинг белгилари ва кечиши\nГрипп асосан бурун, томоқ, бронхлар ва айрим ҳолларда ўпкани зарарловчи ўткир репиратор вирусли юқумли касалликдир.\nГриппнинг белгилари яшрин даврининг биринчи-тўртинчи кунлари пайдо бўлади. Мавсумий грипп тусатдан тана ҳароратининг кутарилиши (38 0C – 40 0C), йўтал (одатда қуруқ, зарбли, кўкрак соҳасида оғриқ билан кечади), бош ва мушакларда оғриқ, буғимларда оғриқ, ҳолсизлик (ўзини ёмон ҳис қилиш) ва томоқда оғриқ каби белгилар билан бошланади. Одатда бурун битиши кузатилмайди. Касалликни болаларда оғир кечишида нафас олишини тезлашиши ва оғирлашиши, иштаҳанинг йўқолиши, дегидратация ва эътиборнинг камайиши каби белгилар кузатилади. Кўпчилик тиббий ёрдамсиз 1 ҳафта ичида соғайиб кетади. Лекин хавфли гуруҳда грипп асоратлари ривожланиши ёки ўлим ҳолатлари ҳам кузатилиши мумкин.\nГриппдан сўнги асоратлар\nЙиллик грипп эпидемияси барча ёш грухларига катта таъсир ўтказиши мумкин. Грипп асоратларининг ривожланишда энг катта хавфи, 2 ёшгача болалар, 65 ёшдан катта кексалар каби хавфли гуруҳ контенгентида кузатилиб, грипп асоратларининг бир нечта асосий турлари мавжуд:\nЎпка: бактериал зотилжам, геморрагик зотилжам, ўпка абсцессни келиб чиқиши, плевра эмпиемни келиб чиқиши (плеврал бушлиқда йирингли экскудат йиғилишига олиб келувчи плеврал қатламларнинг яллиғланиши), ўткир репираторли дистресс синдроми.\nЎпкадан ташқари тури: бактериал ринитлар, синуситлар, отитлар, трхеобронхитлар, вирусли энцефалит, менингит, неврит, радикулоневрит, жигарни зарарланиши (Рея синдроми), тосико-аллергик шок.\nҲомладор аёллар касалликнинг оғир шакли ва ўлимга олиб келиши шу билан бирга уларнинг ҳомласи чала туғилиш, вақтидан эрта туғилиши, неонатал ўлим ва тана вазнини кам бўлиб туғилиш каби касаллик асоратлари билан туғилишга хавфли гуруҳ ҳисобланади.\nГриппда ўлим кўрсаткичи\nГрипп вируси асосан юқори хавфли гуруҳ ўртасида (чақалоқлар, ҳомладор аёллар, кексалар ёки сурункали касал шахслар) шифохонага ётқизишга ва ўлимига олиб келади. ЖССТ баҳолашича, дунёда бир йили касалликнинг эпидемияси мавсумида 250 мингдан - 500 мингача (уларнинг кўпчилиги 65 ёшдан катталар), баъзида эса 1 млн.гача одам грипп касаллигидан вафот этади.\nГрипп касаллигини даволаш усуллари\nСўнгги вақтларгача гриппни даволаш, иссиқ туширувчи, йўталга қарши ва балғам кўчирувчи воситалар ҳамда витаминлар билан оддий кўринишда бўлган. Ҳозирги вақтда айрим давлатларда грипп касаллигини замонавий грипп вирусга қарши воситалар билан самарали олди олинмоқда ва даволанмоқда. Уларни касалликнинг эрта даврларида (белгилари пайдо бўлгандан кейин 48 соат ичида) қабул қилиш мақсадга мувофиқ. Бироқ, грипп вирусининг баъзиларида вирусга қарши препаратларга чидамлилиги ортиб бориб, бу эса даволаш самарадорлигини чегараламоқда.\nАсоратсиз кечаётган грипп касаллигини антибиотиклар даволамайди, чунки антибиотиклар фақат бактериал инфекцияларга таъсир қилади (грипп уларга кирмайди).\nШуни такидлаб ўтиш керакки, одамлар кўпинча гриппни даволашда бирламчи ҳолатларда, шифокорлар тавсия қилган дори-воситаларини эмас, балки ўз билганларича дори воситаларни қабул қиладилар. Грипп касаллигида ўз билганича даволаниш, қимматли вақтни бой бериб, оғир асоратларга олиб келиши мумкин.\nГриппни қандай олдини олиш мумкин?\nМавсумий гриппни олдини олиш учун ҳар йили, айниқса хавли гуруҳ ўртасида гриппга қарши эмлаш тавсия этилади. ЖССТ гриппга қарши эмлашда ҳомладор аёллар асосий йўналиш бўлишини тавсия этади. Эмлаш, 6 ойликдан 59 ойликгача болалар, кекса (65 ёшдан катта) одамлар, сурункали касалликлари бор одамлар ва тиббий ходимлар ўртасида ўтказилиши тавсия этилади. Ҳар йили юқори хавфли гуруҳни гриппга қарши эмлаш миллий сиёсатига мос эмлаш дастури бўлиши керак. Ҳомладор аёлларни ҳар қандай триместирда эмлаш мумкин. Ҳомладор аёлларни эмлаш уларнинг чақалоқларига фойдалидир, чунки чақолоқлар биринчи 6 ойлигида гриппга қарши эмланмайди.\n9 ёшдан катта барча ёшдагиларга, шу жумладан ҳомладор аёлларга ҳам эмлаш бир марта ўтказиш тавсия этилади. 6 ойликдан 59 ойгача бўлган болалар гриппнинг оғир асоратлари келиб чиқиши бўйича юқори хавфли гуруҳга кириб, улар камида 4 ҳафталик оралиқ билан икки доза эмлаш олишлари керак. 6 ойликдан 35 ойликгача бўлган болалар эмлаш дозасини олишлари керак. Эмлаш кекса ёшдагилар (65 ёшдан катта) учун эмлаш грипп касаллигидан сўнги ўлимни олдини олишни самрали усули ҳисобланади.\nГриппга қарши вакциналар ва эмлаш\nКўпгина мавсум олди гиппга қарши вакцина учвалентли бўлиб, унинг таркибида грипп вирусининг А турининг иккита типи ва В турининг битта типини бириктириб, циркулациядаги грипп штампини хусусиятлари аниқланиб, кейин танланади. Ҳам тирик ҳам ўлик учвалентли вакцина турлари мавжуд. Эмлаш ҳар йили ўтказилиши (вакцина штаммлари бир хил бўлса ревакцинация) тавсия этилади. 6 ойликдан 59 ойликгача бўлган болалар эрта эмланганда, эмлаш бир марта ўтказилади.\nГриппга қарши вакцинанинг самарадорлиги ва хавсизлиги\nГриппга қарши вакцина хавфсиз ва самарали бўлиб, йиллик касалланиш ва ўлимни етарлича камайтириш потенциалига эга. Мана 60 йилдан буён хавфсиз ва самарали вакциналар қўлланиб келинмоқда. Жонсизлантирилган (ўлдирилган) гриппга қарши вакцина хавфсиз ҳисобланади. Инъекция жойидаги енгил ноъжўя таъсирлар 10-64 фоиз ҳолатларда, иситма бир ёшдан беш ёшгача болалар ўртасида 12 фоизни, 6 ёшдан - 15 ёшгача болалар ўртасида 5 фоизни ташкил қилади. Анафлакция каби оғир асоратлар билан кечадиган ноъжўя таъсири миллион эмланганлардан 0,7 ҳолатларда қайт этилади. Соғлом одамларда гриппга қарши вакцина етарлича ҳимоя ҳосил қилади. Лекин кексаларда самараси камроқ бўлиб, гриппни кечишини енгиллаштириши, асоратлар ва ўлим ҳолатларини камайтириши мумкин. Замонавий гриппга қарши вакциналарнинг самарадорлиги 70-90 фоизни ташкил этади.


Dadil.uz. 75 ёшли француз ҳунарманди ўзини қийнаб келаётган саволга Бухородан жавоб топди\nАсосий / Туризм / 75 ёшли француз ҳунарманди ўзини қийнаб келаётган саволга Бухородан жавоб топди\n9:37, 13 03 2020 0 61\nБухорода ўтган йилда таниқли халқ амалий устаси, миниатюрачи рассом Даврон Тошев ташаббуси билан қадимий усулда ипак қоғози ишлаб чиқариш йўлга қўйилган эди. Эътиборлиси, бир миллиард сўм маблағ эвазига барпо этилган “Уста Даврон миниатюра маркази”да иш кластер усулида ташкил қилинган.\nБошқача айтганда, ҳунарманд ва унинг шогирдлари тут кўчати етиштиришдан тортиб, уни қайта ишлаш ва қоғоз тайёрлаш, тайёр қоғозга миниатюра асарларини яратиш билан боғлиқ барча жараённи ўз кучлари билан бажаришмоқда. Тайёр маҳсулот эса сайёҳлар томонидан харид қилинаяпти.\nФранциянинг Ангулем шаҳрида истиқомат қилувчи 75 ёшли жаноб Жак Бғежу шу марказга келиб ўн кун давомида ўзаро тажриба алмашди. Гап шундаки, бундан уч ойча муқаддам Даврон Тошев Францияда ижодий сафарда бўлиб, унинг иш усули билан яқиндан танишганди.\n— Эскирган чойшабдан қадимий усулда қоғоз ишлаб чиқариш билан шуғулланаман, — дейди биз билан суҳбатда Жак Бғежу. — Бу иш билан машғул усталар Европада бармоқ билан санарли даражада оз. Буёғини суриштирсангиз, Ғарб қоғоз ишлаб чиқариш санъатининг илдизи ислом олами маданиятига бориб тақалади. Марказий Осиёдан то Испанияга қадар бўлган минтақани қамраб олган бу ҳудудда қадимда қоғоз ишлаб чиқариш жуда равнақ топган. Европада эса ўтмишда қоғоз ўрнида ҳайвон териси ва папирус ишлатиларди. Ғарбда диний, сиёсий ақидалардан келиб чиққан ҳолда ХII асрга қадар ислом олами маданияти маҳсули саналган қоғоздан фойдаланишмаган. Лекин қоғозга бўлган талаб ошиб боргани, ҳайвон терисининг қимматлиги, ислом маданияти қоғозининг арзонлиги ушбу технологик жараённи ўрганиш заруратини юзага келтирган. Шу тариқа Европада ҳам шу усулда қоғоз ишлаб чиқариш йўлга қўйилган.\nҚадимда аждодларингиз зиғир ҳамда канопдан жуда сифатли қоғоз тайёрлаш сир-асрорини билишган. Канопнинг толаси пишиқ. Уни тўғридан-тўғри қоғозга айлантириш мушкул. Ундан арқон, қайиқ учун елкан каби жиҳозлар тайёрлашган. Каноп толали мато яроқсиз ҳолга келгандан кейин уни қайта ишлаб қоғозга айлантиришган. Ўқиб-ўрганишларим, 50 йиллик иш тажрибам ортида шундай хулосага келдим.\nФранциялик ҳунарманднинг эътироф этишича, Даврон Тошев ва унинг шогирдлари амалга ошираётган иш ўта мураккаб, сермашаққат жараёндир. Биргина тут пўстлоғини керакли ҳолатга келтириш учун неча минг бор тўқмоқ урилади.\n— Япониялик бир ҳамкасбим билан бир савол устида саккиз йилдан буён бош қотирардик, — дея давом этади у. — Қадимий ислом маданияти қоғози қандай қилиб шу қадар сифатли тайёрланган, деган саволга Бухорога келиб жавоб топдим. Гап пўстлоқни имкон қадар кўпроқ эзишда экан. Ўзбекистонга келганимдан асло афсусланмайман. Бу ерда жуда кўп нарсани кўрдим, ўргандим. Самарқанд, Бухоро каби қадимий шаҳарларни томоша қилдим. Юртингиздан унутилмас таассуротлар билан кетаяпман.\nБелгилар: ва, ишлаш, қайта, қоғоз\nТаиландда Ўзбекистоннинг туризм салоҳиятини тарғиб этишда ватандошларимиз фаол иштирок этишмоқда\nКореялик ҳамкорлар ташрифи\nЭкотуризм маркази икки минг нафардан ортиқ мижозни қабул қилиш имкониятига эга\nИндонезиянинг йирик олий таълим муассасалари ва БухДУ ўртасида ўзаро ҳамкорлик йўлга қўйилди\nХалқаро пресс-клуб: Туризм соҳасини ривожлантириш


«Реал» ёки «Рома»? ЕЧЛ анонси\nБугун Европа Чемпионлар Лигасининг тўрт гуруҳида 5-тур ўйинлари бўлиб ўтади. Нариги тўртликдаги баъзи топ-учрашувларга нисбатан, балким, бугунги гуруҳлар анча сокин кўринаётгандир. Аммо бу алдамчи ҳиссиёт, зеро, бугунги майдонга тушадиган жамоалар ичида ҳеч қайсиси 1-ўринни қўяверинг, плей-офф масаласини ҳам расман ҳал қилгани йўқ.\nАЕК – АЯКС (23:00)\nБАВАРИЯ – БЕНФИКА (01.00\n«Бенфика»да кейинги босқичга чиқиш учун имконият назарий томондан йўқолгани йўқ, аммо бу иш португалияликлар учун осон бўлмайди. Жамоа қолган икки ўйинни керакли ҳисоблардаги ғалаба билан якунлаган тақдирда ҳам, «Аякс» ва «Бавария» АЕК билан ўйинларда зарур очколарни олиб, плей-офф йўлланмасига эга чиқишлари мумкин. Масалан, бугун Грецияга сафар қиладиган «Аякс» ғалаба қозонадиган бўлса, муддатидан аввал нимчорк финал масаласини ҳал қилиб қўяди.\n«Бенфика» эса, Мюнхенда «Бавария» меҳмони бўлади. Мезбонлар учун бу ўйинда дуранг ҳам кейинги босқичга олиб чиқади. Лекин Нико Ковач шогирдлари бу ўйинга янада кўпроқ мотивация билан тушишларини ҳам кутса бўлади. Биринчидан, ўртада «Аякс» билан талашиладиган 1-ўрин масаласи бор. Тўғри, ўтган йили «Бавария» гуруҳда иккинчи бўлиб ҳам, жуда осон рақибларга эга бўлди, ярим финалгача қийналмай борди. Аммо бу сафар гуруҳда «ПСЖ» эмас, «Аякс»ни ўтказиб юборишни консерватор раҳбарият кечирмаслиги мумкин. Ўзи шундоғам, «Бавария» Бундеслиганинг охирги турида ўз майдонида аутсайдер «Фортуна» билан 3:3 ўйнаб қўйиб, бешинчи ўринга тушиб кетди. «Боруссия» билан ўртадаги фарқ 9 очкога етди. Яъни, Нико Ковачнинг курсиси яхшигина қимирлаб қолгани тайин. Бу вақтда Арсен Венгер Ковач ўрнига бош мураббийликка таклиф қилинаётгани ҳақида турли хабарлар тарқалди.\n[gallery id=21 type=oval]\nДемак, бу ўйин «Бавария» футболчиларининг ўз мураббийлари учун қанчалик ўйнай олиши, ҳаммаси жойида эканини қандай исботлаши жиҳатидан ҳам қизиқ. Ёки ростан ҳам муҳит бузилган ва эртага талафоти тузатилиши мумкин бўлган ўйинда яна бир бор рақибга имконият тақдим этилиши ҳам эҳтимол. Бу вазиятда «Бенфика»да қўшимча устунлик пайдо бўлади.\nЛИОН – МАНЧЕСТЕР СИТИ (01:00)\nҲОФФЕНҲАЙМ – ШАХТЁР (01:00)\nБугунги Лиондаги натижа қандай бўлишидан қатъи назар, агар «Манчестер Сити» сўнгги турда ўз майдонида «Ҳоффенҳайм»дан икки тўп фарқи билан енгилмаса, плей-оффга чиқаверади. Бугунги кунга келиб жуда даҳшатли формага кирган ва исталган рақибга камида учта, ёки ундан ҳам кўпроқ голларни қалаштириб ташлаётган Гвардиола жамоаси ҳақида бундай ҳисоб-китоб қилишга ҳам уялади киши. Катта эҳтимол билан «Манчестер Сити» бугун ғалаба қозониш ва АПЛдаги оғир давр бошидан иккинчи фронтдаги масалани олдиндан ечиб қўйишни мақсад қилиб майдонга тушади.\nОчко кўпроқ «Лион»га керак. Биринчи турда французлар Манчестерда ғалаба қозониб, шов-шув кўтаришганида, гўёки жуда яхши имкониятга эга бўлиб олишганди. Аммо кейинги уч ўйинда «Лион» ғалаба қозона олмади. Жамоа ҳозир ҳам гуруҳда иккинчи ўринда бораётган бўлса-да, тасаввур қилинг, агар «Шахтёр» бу турда ғалаба қозонадиган бўлса, «Лион»га минимал даражада яқинлашиб олади. Сўнгги турда эса, ўзаро ўйин Украинада бўлиб ўтади. «ҳоффенҳайм»нинг «Шахтёр» устидан ғалабаси ҳам «Лион»га керак эмас, у ҳолда немислар очколар бўйича французларга тенглашиб олади. Ва балки сўнгги турда, Манчестерда мезбонларга ҳеч нарса керак бўлмайдиган ўйинда очко олиб қайтишлари мумкин.\nДемак, «Лион» бугун бир неча вазифани бажаришига тўғри келади. Ҳам ўзи очко олиб, рақобатчиларидан узоқлашишга интилиши, ҳам «Манчестер Сити»га яқинлашиш орқали, сўнгги тур олдидан уларни ҳам очкога муҳтож қилиб қўйиш керак. Ҳозирда Европанинг энг кучли жамоаларидан бирига қарши «Лион»нинг ёш футболчилари белгиланган вазифани қай даражада уддалайдилар, буни тез орада билиб оламиз.\nРОМА – РЕАЛ (01:00)\nЦСКА – ВИКТОРИЯ (23:00)\nЛопетегининг истеъфосидан сўнг, Сантьяго Солари қўл остида бир қатор ишончли ўйинлар намойиш этган «Реал» Эйбарда яна қаттиқ «авария»га учради. Солари бутунлай бош мураббий сифатида тайинланиб, шартномага қўл қўйди ҳамки, яна муаммолар бошланди, аниқроғи, аслида бор муаммоларнинг илдизи янада чуқурлиги кўриниб қолди.\n«Алавес», ЦСКА, «Севилья», «Барселона» ва мана энди «Эйбар»... Сафардаги ўйинларда сал жиддий рақиблардан мағлубиятга учраб келаётган мадридликлар яна бир жиддий синов қаршисида – «Рома». ЦСКА билан ўзаро ўйинларда яхшироқ имкониятга эга бўлган римликлар учун бу ўйинда дуранг ҳам етарли, бундай натижа уларни расман кейинги босқич иштирокчисига айлантиради. «Реал» эса сўнгги турда ЦСКА жамоасини қабул қилади. Агар армиячилар бугун «Виктория» устидан ғалаба қозонадиган бўлишса, Мадридга кейинги босқичга чиқиш мақсади билан ташриф буюришади. Барча масалани бир ўйинга олиб қўйиш эса, бугунги «Реал» учун жуда хавфли – ЕЧЛнинг амалдаги ғолиблари бундай таваккалчиликка бормасликлари керак.\n«Рома»га қарши ўйин нафақат гуруҳда биринчи ўрин масаласини, балки, юқорида айтилганидек, Мадриддаги сўнгги тур таҳликасидан халос бўлишни ҳам тақозо қилмоқда.\nМосквадаги ўйин ҳам ўз ҳолича қизиқ. «Виктория» ғалаба қозонадиган бўлса, 3-ўринга чиқиб олади ва Европа Лигаси йўлланмасини қўлга киритишга яқин келади. ЦСКА эса, ҳеч бўлмаса, шу еврокубокка ўтиш учун ҳам бугун очко олиши шарт. Бу ўйиннинг бошқа ўйинлардан эртароқ, яъни Тошкент вақти билан соат 23:00да бошланишини ҳам эътиборга олсак, томошабинлар учун жуда яхши эрмак вазифасини ўтайди.\nЮВЕНТУС- ВАЛЕНСИЯ (01:00)\nМАНЧЕСТЕР ЮНАЙТЕД – ЯНГ БОЙЗ (01:00)\nЎлим гуруҳларидан бири сифатида тилга олинган «Н» гуруҳида ҳам, бугун ҳамма масала ҳал бўлиш эҳтимоли мавжуд. Агар «Манчестер Юнайтед» ўз майдонида «Янг Бойз»ни енгса ва «Валенсия» Туринда ғалаба қозона олмаса, гуруҳнинг икки омадли жамоаси ҳам, Европа Лигасида иштирок этувчи жамоа ҳам олдиндан маълум бўлиб улгуради. Фақат 1-ўрин масаласи очиқ қолади холос.\n«Ювентус»ни «Валенсия»га қарши бор кучи билан ўйнашга мажбурлайдиган жиҳат ҳам шу. Аслида, мағлубият ҳам туринликларнинг имкониятларини пасайтирмаслиги ва сўнгги турда «Янг Бойз»ни енгиб, кейинги босқичга чиқишлари мумкиндек. Аммо бугун «Ювентус» очко йўқотадиган бўлса, гуруҳдаги 1-ўрин «Манчестер Юнайтед»га ўтиб келади. Ўзаро ўйинларда туринликлардан устунроқ бўлган «МЮ» бу ўринни кейинги ўйинлардан кейин ҳам сақлаб қолиши мумкин.\n«Валенсия» учун ҳам Туриндаги ўйин сўнгги имконият сифатида қаралади. Ла Лиганинг охирги ўйинида 3:0 ҳисобида ғалаба қозониб, жуда яхши спорт формасида эканини исботлаган испанлар шунчаки, вақт ўтказиш учун келишмаслиги аниқ. «МЮ» Туриндан очко олиб кетган экан, нега энди «Валенсия»нинг қўлидан келмасин?\nТуриндаги ғалабадан сўнг, Жозе Моуриньо «Янг Бойз»ни енгиб, кейинги босқичга чиқишларини айтганида, бироз математик хатога йўл қўйди. Йўқ. Биринчидан, ғалаба қозонилган тақдирда ҳам, «Валенсия» Туринда уч очко эгасига айланиб, сўнгги турдаги ўзаро ўйин олдидан 2 очколик масофага яқинлашиб олиши мумкин. Агар инглизлар бугунги ўйинда очко йўқотишса, жуда хавфли ҳолат юзага келади – Туриндаги ўйин натижасидан қатъи назар, «Валенсия»да плей-оффга чиқиш имконияти қолади. «МЮ»нинг бугунги ҳолатидан келиб чиқсак, «Месталья»да дуранг учун майдонга тушиб, оқибатда бу иш бажарилмай қолиши ҳақиқатга яқинроқ. Демак, «иблислар» учун энг яхши сценарий – «Олд Траффорд»даги ғалаба ва Туриндаги дуранг. Бу ҳолатда, «Манчестер Юнайтед» расман кейинги босқичга чиқиб бўлади ва бунинг устига, сўнгги турда «Валенсия»ни ютиб, гуруҳда 1-ўринни эгаллаш имкониятига эга бўлади.


Ҳаво қуритгичлар - SERVER-SERVICE\nҲаво намлагичларнинг акси – ҳаво қуритгич. Бассейндан тортиб саноат объектлари ҳавосигача қуритиш, албатта, уларнинг вазифасига киради.\nНам ҳаво совуқ юзага тегади ва кондицияланади – мана ҳаво қуритгич қандай ишлайди.\nҲавони қуритувчиларни моноблокли кондиционерлар билан солиштириш мумкин (аслида, уларнинг ўзи моноблок). Буғлатгич – бу паст ҳароратли радиатордир. Конденсатор – юқори ҳароратли радиатор. Вентиляция ҳаво оқимини хонадан олиб буғлатгичга йўналтиради. Бу билан бир вақтда ҳаво совийди. Ҳаво таркибидаги намлик ўз хусусиятини ўзгартиради ва махсус идишга тома бошлайди. Кейин қуритишдан ўтган ҳаво конденсаторга тушади. У ерда у қиздирилади ва хонага қайта юборилади.\nКўплаб бошқа ҳаво совутгичлар юқоридаги каби тамойил билан ишлайди. Ўйлаб кўрилса, ойна кондиционерлари ҳам қуритгич сифатида ишлаши мумкин. Бунинг учун конденсатни чиқиб кетишин ташкил қилувчи ускунани қуритиш талаб этиладиган бино ичига ўрнатиш лозим.\nБу қурилманинг асосий ютуғи қиммат бўлмаган нархи ҳисобланади. Камчилиги эса кўпроқ шовқин ва қуритишнинг тезкорлигидир.\nМуайян ҳароратда ва вақт бирлиғида сувнинг қанча миқдорини қуритади? Бу саволга жавоб ускунанинг самарадорлигини англатади. Самарадорлигининг ўлчов бирлиги литр/сутка саналади. Маиший ва яримсаноат қурилманинг самарадорлиги 12 дан 300 л/суткани ташкил этади. Саноат қуритгичларининг самарадорлиги минглаб литр/сутка бўлиши керак.\nКелтирилган техник имкониятлар орасида қуритгич ишлаши мумкин бўлган сув кўзгуси майдонини учратиш мумкин. Бу маълумот мураккаб ҳисобларнинг олдини олиш ва керакли ишлаб чиқаришдаги қуритиш мосламасини, тахминан, танлашга кўмаклашади.\nБизга қўнғироқ қилинг! Биз ускуналар ҳақида Сизга мутлақо бепул тафсиялар тақдим этамиз. Бизнинг рақамлар: +998 (71) 207-33-32\nёки бизнинг электрон манзилимизга ўз мактубларингизни юборинг: server-service@mail.ru


Эронда АҚШ фойдасига жосусликда айбланган шахс ўлимга ҳукм қилинди\n18 апрел 2021, Тошкент вақти: 22:37\nЭронда АҚШ Марказий разведка бошқармаси учун жосуслик қилишда айбдор деб топилган бир шахс ўлим, икки шахс қамоқ жазосига ҳукм қилинди. Бу ҳақда Эрон суд тизими матбуот котиби Ғуломҳусайн Исмоилий маълум қилди.\nМатбуот котибининг билдиришича, Амир Раҳимпур Эрон ядровий дастури ҳақида АҚШга маълумот юборишга урингани учун ўлим жазосига ҳукм қилинганини ва тез кунда қатл қилинади:\n- Раҳимпур жосуслик агентлиги билан алоқада бўлган пайтида Эрон ядровий дастури ҳақида Америка агентлигига маълумот беришга уринар экан, мўмай пул ишлаб олган, - деди Ғуломҳусайн Исмоилий.\nЭрон матбуоти тарқатган хабарларга кўра, Раҳимпурга чиқарилган ҳукмни Олий суд ўз кучида қолдирган.\nИсмоилий Раҳимпурнинг ёши, айнан қайси йўл билан жосуслик қилишга урингани ёки унинг доимий иши ҳақида маълумот бермади.\nАҚШ Разведка бошқармаси ушбу ҳолатни ҳали изоҳлагани йўқ.\nХайрия жамғармаси учун ишлаб келган бошқа икки шахс эса АҚШ учун жосуслик қилишда айбдор деб топилиб, 15 йил қамоқ жазосига ҳукм қилинган. Исмоилий бу шахслар исмини очиқламади.


“Кўнгилли спортчилар” гуруҳи ёрдами билан “Дўстлик” маҳалласи аҳолиси ўз уйларига қайтади / Olamsport.com\n22 май 09:58\n“Кўнгилли спортчилар” гуруҳи ёрдами билан “Дўстлик” маҳалласи аҳолиси ўз уйларига қайтади\nТеглар : СирдарёСардобаДўстлик\n“Кўнгилли спортчилар” гуруҳи Сардоба туманидаги “Дўстлик”, Оқолтин туманидаги “Шодлик” ҳамда Мирзаобод туманидаги “Навбаҳор” маҳаллаларида аҳоли уй-жойларини тозалаш ва тиклаш ишларига кўмаклашди.\n“Сардоба фожиаси” оқибатларини бартараф этиш мақсадида Сирдарё вилояти спорт таълим муассасаларида фаолият олиб бораётган тренер-инструкторлар, методистлар ҳамда спортчилардан тузилган “Кўнгилли спортчилар” гуруҳи табиий офатдан зарар кўрган аҳоли турар жойлари ва ижтимоий соҳа объектларида тозалаш ишларини давом эттирмоқда.\nКуни кеча жами 130 нафар “Кўнгилли спортчилар” гуруҳи Сардоба туманидаги “Дўстлик”, Оқолтин туманидаги “Шодлик” ҳамда Мирзаобод туманидаги “Навбаҳор” маҳаллаларида аҳоли уй-жойларини тозалаш ва тиклаш ишларига кўмаклашди.\nТабиий офатдан энг кўп жабр чеккан ҳудудлардан бири бўлмиш Сардоба туманидаги “Дўстлик” маҳалласини тиклаш ишлари қорақалпоғистонлик қурувчилар чекига тушган. Уларга ёрдамчи сифатида 48 нафар тренер ва спортчи ҳашарга келди. Маҳаллий аҳолининг айтишича, агар ишлар шу суръатда давом этадиган бўлса, узоғи билан 20 кун ичида уларнинг уйи тўлиқ таъмирдан чиқарилиб, фойдаланишга топширилади.\nОқолтин туманидаги “Шодлик” маҳалласидаги ишларга 62 нафар кўнгилли спортчи жалб этилди. Шунингдек, Мирзаобод туманидаги “Навбаҳор” маҳалласида ҳам 20 нафар спорт соҳаси ходимлари кўнгилли равишда тозалаш ишларида иштирок этди. Иш унумдорлигини таъминлаш мақсадида ҳашарчиларга шу ернинг ўзида тушлик ҳам ташкил этилган.\nШуни таъкидлаш керак, “Кўнгилли спортчилар” гуруҳи карантин қоидаларига қатъий амал қилган ҳолда юртдошларимизнинг оғирини енгил қилишда ўз ҳиссаларини қўшмоқда. Бу каби саъй-ҳаракатлар табиий офат оқибатлари тўлиқ бартараф этилгунга қадар давом этади.\nТаъкидлаш керак, “Кўнгилли спортчилар” гуруҳининг эзгу ишлари “Ўзбекистон-24”, “Спорт-ТВ” ва “Sevimli” телеканаллари ҳамда Ўзбекистон миллий ахборот агентлиги ходимлари томонидан ОАВ орқали ёритиш мақсадида тасвирга олинди.\nСирдарёда челленж ғолиблари тақдирланди + ФОТО 0


ЎзА - Ўзбекистон Конституциясида 7 минг 550 сўз қўлланилган\n05.12.2017 19:04 Чоп этиш версияси\nАйрим давлатлар ҳатто ўз Асосий қонунларининг референдумда, халқ иштирокида қабул қилингани билан фахрланишади. Албатта, бу энг олий даражадаги қарор. Бироқ бу жараёнда халқ олдида фақат икки саволдан бирига жавоб бериш имконигина бўлади: Конституция матнини тасдиқлаш ёки рад этиш.\nЎзбекистон Конституциясининг ўзига хослиги шундаки, у икки маротаба халқ муҳокамасида юртдошларимиз хоҳиш-иродаси билан бойитилди. Умумхалқ муҳокамаси давомида Конституция лойиҳаси юзасидан жами 6 мингдан ортиқ таклиф ва мулоҳаза билдирилган.\nБош қомусимиз қабул қилинишидан мақсад ва вазифаларга эътибор берадиган бўлсак, муқаддимасида мамлакатимиз фуқароларининг муносиб ҳаёт кечиришларини таъминлашга интилиш, демократик ҳуқуқий давлат барпо этиш, фуқаролар тинчлиги ва миллий тотувлигини таъминлаш мақсадида Конституция қабул қилинганлиги қайд этилган. Яъни Конституциямизнинг асосий моҳияти инсонга муносиб ҳаёт шароитлари яратиш, уни бахтли қилишдан иборат.\nЯна муҳим ҳамда халқаро экспертлар томонидан эътироф этиладиган хусусият – бу Конституциянинг “Ўзбекистон халқи” деб бошланишидир. Бундай жумлаларни бошқа бирон бир қонунда учратмаймиз. Бунинг ўзи ҳам халқ ҳокимиятчилигининг ёрқин далолати.\nКонституциямизнинг яна бир энг муҳим хусусияти – бу халқ суверенитети эътироф этилганлигидадир. Асосий қонунимизнинг 7-моддасида асосан халқ давлат ҳокимиятининг бирдан бир манбаи экани муҳрланган. Асосий қонунимизда “демократия” ва “демократик” сўзлари 7 марта, “халқ” сўзи 24 марта қўлланган.\nҒарб олимлари дунё конституциялари таҳлили натижасида 70 та асосий мавзунинг қамраб олиниши бўйича 190 давлат конституцияси ва конституциявий аҳамиятдаги бошқа ҳужжатларни ўрганганда давлатимиз Асосий қонуни 0,59 натижани кўрсатиб, нисбатан кўпроқ мавзуларни қамраб олгани аён бўлди. Бу жиҳатдан Австрия Конституцияси 0,57, АҚШ Конституцияси 0,49, Буюк Британиянинг конституциявий аҳамиятдаги ҳужжатлари 0,43 натижани кўрсатган.\nКонституциямизда инсон манфаатлари устун қўйилган. Асосий қонунимизни синчиклаб ўрганган ҳар бир шахс бевосита гувоҳи бўладики, унинг бутун мазмун-моҳияти инсонга хизмат қилишга йўғрилган. Конституциямизнинг бирон бир жойида “давлатнинг ҳуқуқи” ёки “фуқаролар давлат ҳохиш-иродасини бажариши шарт” қабилидаги қоидалар учрамайди. Аксинча, Асосий қонунимизда “Давлат халқ иродасини ифода этиб, унинг манфаатларига хизмат қилади. Давлат органлари ва мансабдор шахслар жамият ва фуқаролар олдида масъулдирлар”, “Давлат фуқароларнинг Конституция ва қонунларда мустаҳкамланган ҳуқуқлари ва эркинликларини таъминлайди” каби давлатнинг мажбуриятларини учратамиз.\nКонституциямиз ўзининг инсонпарварлиги билан ҳам ажралиб туради. Унга кўра вояга етмаганлар, меҳнатга лаёқатсизлар ва ёлғиз кексаларнинг ҳуқуқлари давлат ҳимоясидадир. Давлат ва жамият етим болаларни ва ота-оналарининг васийлигидан маҳрум бўлган болаларни боқиш, тарбиялаш ва ўқитишни таъминлайди, болаларга бағишланган хайрия фаолиятларни рағбатлантиради.\nКонституциямизнинг яна бир муҳим жиҳати, бу унинг барқарорлигидадир. Қайд этиш жоизки, ўтган 25 йил мобайнида Конституциямизнинг асосий принциплари, инсон ва фуқароларнинг асосий ҳуқуқлари, эркинликлари ва бурчлари, жамият ва шахс муносабатлари, маъмурий-ҳудудий ва давлат тузилишига оид нормалари ўзгармади. Ўтган давр мобайнида унга 10 та ўзгартиш ва қўшимча киритилган бўлса-да, буларнинг деярли барчаси давлат ҳокимиятини ташкил этиш бўлимига киритилган тузатишлар бўлиб, у ҳам бўлса мамлакатимизда конституциявий принцип бўлган халқ ҳокимиятчилигини кучайтириш, давлат ҳокимиятини ташкил этиш ва фаолият кўрсатишида фуқароларнинг бевосита ва билвосита таъсирини ошириш, парламентнинг давлат ички ва ташқи сиёсатидаги ролини кенгайтириш, инсон ҳуқуқ ва эркинликларини ҳимоя қилишда конституциявий ва одил судловнинг ўрнини янада мустаҳкамлашга оид тузатишлардир.\nҚадимги Рим юристларининг фикрича, қонун қисқа, лўнда бўлиши лозим. Дунёда энг кўп сўз ишлатилган Конституция Ҳиндистон Асосий қонуни бўлиб, мутахассислар фикрига кўра унда 146 минг 385 сўз ишлатилган. АҚШ Конституциясида 7 минг 762, Франция Конституциясида 10 минг 180 сўз ишлатилган. Ўзбекистон Конституциясида эса 7 минг 550 сўз қўлланилган.\nҚайд этиш жоизки, дунёдаги энг ривожланган давлатлар Конституциялари билан рақобатлашадиган Конституцияни ишлаб чиқиш ва қабул қилиш масаланинг бир жиҳати. Масаланинг бошқа бир муҳим томони, қабул қилинган ҳужжатни ҳаётимизга самарали татбиқ этишда намоён бўлади. Бу Конституцияда кўзлаган мақсадларимизнинг энг муҳим шартидир.\nҚадимдан ҳуқуқшуносликда “ҳуқуқ, қонун ҳушёр, огоҳ, ғайратли одамлар учун ёзилади, ғафлатда қолганлар учун эмас. Ким ҳуқуқларидан фойдаланмаса, кўрган зарари учун ўзи айбдор” деган қарашлар мавжуд.\nШундай экан, Конституциямиз ва қонунларимизда кафолатланган ҳуқуқлардан ҳар биримиз ўз ўрнида фойдалана олсак, ҳамиша, ҳар ерда ҳуқуқларимиз таъминланишига эришамиз.


2 (VU:R): Заиф, табиатан камёб, локал тарқалган ўтроқ тур.\nКўҳитанг, Нурота, Қурама тизмалари, Сирдарё, Зарафшон дарёси воҳалари. Ўзбекистондан ташқарида: Туркманистон, Тожикистон, Қирғизистон, Шимолий Африка, Fарбий Осиё, Ҳиндистон.\nЧўл текисликлари, водий, тоғ этакларининг д.с.б. 1000 метргача бўлган қисми.\nДоимо кам бўлган. Эркаклари одатда якка ҳолда, урғочилари кичик гуруҳ (3-7 та) бўлиб учрайди, урғочилари кўпайиш даврида колониялар (15-25 та) ҳосил қилади.\nЎзбекистонда етарлича ўрганилмаган. Апрель-октябрда тунги пайтлари фаол бўлади, кундуз кунлари ташландиқ харобалар, ғорларга, қоялар ёриқларига беркинади. Якка-якка ҳолда қишни ҳам ўша ерда ўтказади. Баҳор ва кузда 100 км гача кўчади. Куз ёки баҳорда жуфтлашади, июнь-июлда болалайди (одатда 2 та). Болалари июль-августда уча бошлайди, бир қишловдан сўнг жинсий вояга етади. Қўнғизлар, баъзан ниначи ва капалаклар билан озиқланади.\nБеркинадиган жойларида безовта қилиниши, яшаш жойлари деградацияси.\nНурота қўриқхонаси ва Угом-Чотқол миллий табиат боғида муҳофаза остига олинган. Сақланиб қолган барча популяцияларини аниқлаш, муҳофазасини ташкил қилиш, ареали, сони ва яшаш тарзини мукаммал ўрганиш лозим.


Дирекцияда 1 июнь – “Халқаро болаларни ҳимоя қилиш куни” муносабати билан тадбир ўтказилди — Ўзбекистон транспорт, йўл ва капитал қурилиш, қурилиш индустрияси ходимлари касаба уюшмаси\n1950 йилдан (БМТ томонидан 1 июнь – “Халқаро болаларни ҳимоя қилиш куни” этиб белгиланган) буён ёзнинг биринчи куни дунёнинг деярли барча мамлакатларида келажагимиз эгалари учун турли концертлар, кўргазмалар, сайиллар, спорт мусобақалари, кўнгилочар байрам томошалари ўтказиб келинади. Истироҳат боғлари эса болаларнинг хурсандчиликларига тўлади. Мамлакатимизда ҳам ушбу\nбайрам ҳар йили ўзига хос нишонланади. Сабаби, Ўзбекистон – болажон юрт, халқимиз эса азалдан болажон халқ.\n1 июнь – “Халқаро болаларни ҳимоя қилиш куни” муносабати билан “Умумий фойдаланишдаги автомобиль йўлларини қуриш ва реконструкция қилиш дирекцияси” ДУКда ҳам тадбир ташкил қилинди. Унда дирекция бош\nмуҳандиси А.Рахимов сўзга чиқиб, ходимлар орқали уларнинг фарзандларини ушбу сана байрами муносабати билан табриклади. Шунингдек, Касаба уюшмаси томонидан 60 нафар ходимнинг 125 нафар фарзандлари учун эсдалик совғалар ҳамда Тошкент шаҳрининг Юнусобод туманидаги Ўзбекистон давлат теннис клубида ташкил этилаётган байрам дастурига чипталар топширилди.\n← Previous Previous post: Сурхондан Кўҳна ва ҳамиша навқирон Самарқанд шаҳрига зиёрат\nNext → Next post: Сурхондарёда давра сухбатлари ўтказилмоқда


Ҳиндистонда бир ойлик чақалоқнинг 7 та тиши олиб ташланди\n09:19 / 09.09.2017\nҲиндистонда бир ойлик чақалоқнинг 7 та тиши олиб ташланди. Ушбу ноодатий операция Гужорат штатида амалга оширилди, деб хабар бермоқда BBC.\nМаълум қилинишича, чақалоқнинг тишлари у туғилгандан бир неча кун кейин аниқланган. Педиатр болани кўрикдан ўтказгач, уни тиш жарроҳига жўнатган. Жарроҳ бола оғзида тўлақонли тишлар борлигини, бироқ улар мустаҳкам бўлмагани учун чиқиб кетиши мумкинлиги сабабли уларни олиб ташлашни буюрган. Агар бундай қилинмаса, боланинг чиқиб кетган тишлари унинг томоғига тиқилиб қолиши мумкин эди.\nОАВнинг маълум қилишича, операция икки босқичда ўтган ва муваффақиятли якунланган. Шифокорлар дастлаб 4 та, кейин эса қолган 3 та тишни олиб ташлашган. Ҳозирда болакайнинг аҳволи яхши. Бироқ шифокорлар боланинг тишлари олиб ташланиши келгусида унинг тишлари ривожланишига қандай таъсир қилиши мумкинлиги номаълумлигини айтишган.


ЖАМОАТ ОДОБИ ЎЗБЕКИСТОН МУСУЛМОНЛАРИ ИДОРАСИ НАМАНГАН ВИЛОЯТИ ВАКИЛЛИГИ\nМажлисни Аллоҳнинг зикри билан обод қилиш. Яъни бирорта даврада ўтирса, ўша даврада, албатта, Аллоҳнинг зикри бўлиши керак.\nЯхши ҳамсуҳбатни танлаш.\nМажлисга кириб келганида ва ундан кетаётганида салом бериш.\nҚўл бериб кўришиш. Имом Абу Довуддан ривоят қилинади: Расулуллоҳ соллаллоҳу алайҳи ва саллам айтдилар: “Икки мусулмон учрашиб, бир-бири билан қўл бериб кўришса, Аллоҳга ҳамд айтиб, истиғфор айтса, уларнинг гуноҳлари кечирилади”.\nЧап қўлни орқага қилиб, ерга таяниб ўтирмаслик.\nМажлисга келган киши бўш жойга ўтириши.\nМажлисда уч киши бўлса, ундаги икки киши учинчи одам олдида пичир-пичир қилмаслик. Чунки бундай ҳолатда учинчи одам мен ҳақимда гаплашишяпти деган гумонга бориб қолади.\nЁнидаги суҳбатлашаётган одамларнинг гапини пойламаслик.\nМажлисдан бир киши бирор ҳожати учун ўрнидан туриб мажлисдан чиқса, қайтиб келгач, ўша жойга ўтиришга энг ҳақли одам унинг ўзидир.\nМажлисдан кетиш учун изн сўраш.\nМажлис омонатини сақлаш. Яъни мажлисдаги гапларни ташқарига олиб чиқмаслик, фақатгина мажлисдагиларга зарар етмайдиган ва эшитганларга манфаати бор гаплар бундан мустасно.\nДуо мажлиснинг каффоротидир. Пайғамбаримиз соллаллоҳу алайҳи ва саллам мажлисда содир бўлган гуноҳлар ва камчиликларга каффорот бўладиган дуони бизга ўргатганлар. У зот мажлис тугаганида шундай дуо қилар эдилар: «Субҳанака Аллоҳумма ва биҳамдик, ашҳаду аллаа илааҳа илла анта астағфирук ва атувбу илайк».


Шавкат Мирзиёев: Ҳар қайси давлат, ҳар қайси халқ интеллектуал салоҳияти, юксак маънавияти билан қудратлидир | khorezmeconomy.uz\nШавкат Мирзиёев: Ҳар қайси давлат, ҳар қайси халқ интеллектуал салоҳияти, юксак маънавияти билан қудратлидир\nЎзбекистон Республикаси Президенти Шавкат Мирзиёев 20 февраль куни Анқара шаҳрида Туркия Республикаси Президенти ҳузуридаги Халқ кутубхонасининг очилиш маросимида иштирок этди.\nФевраль 21, 2020 141\nУшбу мажмуа Туркия раҳбари Режеп Таййип Эрдоған ташаббуси билан бунёд этилган. Маҳобатли кутубхона китоб фонди (4 миллион босма нашр ва 120 миллиондан зиёд электрон файл) ҳамда хизмат даражаси бўйича дунёдаги энг улканларидан биридир. Ушбу маънавий бойлик маскани Президент қароргоҳи – Жумҳурбашканлиги саройи ёнида қурилгани ҳам унинг аҳамиятини кўрсатади.\nОчилиш маросимида бутун дунёдан икки мингга яқин меҳмон - олимлар, ёзувчилар, таълим ва маданият намояндалари, давлат ва жамоат арбоблари қатнашди. Шавкат Мирзиёев Туркия Президенти томонидан таклиф этилган олий даражадаги ягона меҳмон бўлди.\nБунда ҳам ўзига хос чуқур маъно бор. Давлатимиз раҳбарининг китобга меҳри, китобхонлик тарғиботига эътибори бўлакча. Маърифат, таълим, ёшлар тарбиясига оид халқаро ташаббуслари ҳам барчага маълум. Жорий йил Ўзбекистонда Илм, маърифат ва рақамли иқтисодиётни ривожлантириш йили деб эълон қилингани ҳам илмга эътиборнинг яна бир далолати.\n– Дунёдаги ҳар қайси давлат, ҳар қайси халқ биринчи навбатда ўзининг интеллектуал салоҳияти, юксак маънавияти билан қудратлидир. Бундай енгилмас куч манбаи эса аввало инсоният тафаккурининг буюк кашфиёти – китоб ва кутубхоналарда, – деди Президентимиз.\nБу йил улуғ алломалар Абдухолиқ Ғиждувоний ва Баҳоуддин Нақшбанд таваллудларига бағишланган тадбирлар ўтказилади. Маҳмудхўжа Беҳбудий туғилганининг 145 йиллик санаси нишонланади. Шунингдек, жорий йилда Бухоро шаҳри Ислом маданияти пойтахти, Хива шаҳри Туркий дунё маданияти пойтахти деб эълон қилингани муносабати билан бир қатор халқаро анжуманлар ташкил этилиши режалаштирилган.\n- Ўзбекистон биз учун маданий тасаввуримизни шакллантирган, олимларни етиштирган, илм, ирфон ва маънавий дунёмизни таъминлаган ҳаётий манбаларимиздан энг муҳимидир, - деди Режеп Таййип Эрдоған. - Илм муҳити асрлар давомида Тошкент билан Анқара, Самарқанд билан Конё, Бухоро билан Бурса, Хива билан Эдирнени боғлаб, ўзаро бойитгандир. Бу кун Халқ кутубхонасини Жаноби олийлари билан биргаликда очиб, муштарак маданиятимиз ҳақида бутун дунёга муҳим бир ишора бермоқдамиз.\nШавкат Мирзиёев дунёда ўта ноёб бўлган “Усмон Мусҳафи”нинг хаттотларимиз томонидан кўчирилган нусхаси, Жалолиддин Румийнинг машҳур “Маснавий” асари ҳамда Абу Бакр ар-Розийнинг “Касалликлар тарихи” асари қўлёзмаларининг факсимиле нусхалари, “Алишер Навоий асарларининг Истанбул кутубхоналаридаги тасвирий нусхалари” номли китоб-альбом, Юнус Эмро шеърларининг ўзбек тилига таржимаси жамланган “Ўлмас кўнгул” деб номланган китобларни кутубхонага туҳфа қилди.\nШунингдек, Туркия Президенти ҳузуридаги Халқ кутубхонасига 350 дан зиёд турли мавзудаги китоблар тақдим этилди.